Σύνδεση υποκαταστήματος με κεντρικό, Αφών Βινιεράτου\nΟλοκληρώθηκε η σύνδεση του υποκαταστήματος της ΒΙ.ΠΕ. με το κεντρικό, για την επιχείρηση κρεοπωλείου και κατεψυγμένων προϊόντων "Αφοι. Α. Βινιεράτου".\nΗ σύνδεση έγινε μέσω VPN (Virtual Private Network) και επιτρέπει την ενιαία διαχείριση και παρακολούθηση της επιχείρησης μέσω του λογισμικού Singular Control σε πραγματικό χρόνο.\nΗ επιχείρηση δραστηριοποιείται στην πώληση κρεατικών ειδών καθώς επίσης σε κατεψυγμένα προϊόντα, τυροκομικά και αλλαντικά.\nΕπίσης λειτουργεί πλέον και 2ο κατάστημα στα Τραυλιάτα.\nΟλοκληρώθηκε η ανάπτυξη της ιστοσελίδας kefaloniatransfers.com. Η εταιρεία δραστηριοποιείται στον τομέα του τουρισμού και των μεταφορών αναψυχής και έχει πολυετή πείρα στον χώρο με γραφεία σε Κεφαλονιά και Αθήνα. Στις υπηρεσίες που προσφέρει, περιλαμβάνονται εκτός των άλλων:\nΟλοκλήρωση εγκατάστασης μηχανοργάνωσης στο κατάστημα Dreamwish στην Γλυφάδα\nΜπήκε σε λειτουργία η μηχανοργάνωση στο κατάστημα Dreamwish του συμπατριώτη μας Κωνσταντίνου Δρακάτου. Σε ένα χώρο υψηλής αισθητικής, η αλυσίδα άνοιξε το καινούριο της κατάστημα στη Γλυφάδα αναδεικνύοντας μία εναλλακτική γωνιά της πόλης σε hot spot για επώνυμο και εύκολο shopping.\nΗ μηχανοργάνωση και συγκεκριμένα η ροή των λιανικών πωλήσεων βασίζεται στο SingularLogic OTR (One Touch Retail) που σε συνδυασμό με το backoffice Control της ίδιας εταιρείας, δίνει ολοκληρωμένη εικόνα της λειτουργίας της επιχείρησης.\nΤο σύστημα λογισμικού, φιλοξενεί POS με οθόνη αφής υψηλών επιδόσεων, για απρόσκοπτη χρήση και υψηλή αξιοπιστία. Ακόμη εγκαταστάθηκε φορολογικός μηχανισμός για την απευθείας έκδοση αποδείξεων.\nΔΙΑΒΑΣΤΕ ΠΕΡΙΣΣΟΤΕΡΑ: Ολοκλήρωση εγκατάστασης μηχανοργάνωσης στο κατάστημα Dreamwish στην Γλυφάδα\nΟλοκλήρωση μηχανοργάνωσης σε υποκατάστημα ΣΤΑΜΟΥΛΗΣ στην Αγία Ευφημία\nΟλοκληρώθηκε η μηχανοργάνωση του νέου υποκαταστήματος minimarket-κρεοπωλείου Σταμούλης (κεντρικό κατάστημα: Αργοστόλι). Το υποκατάστημα έχει συνδεθεί μέσω VPN με το κεντρικό κατάστημα του Αργοστολίου για συγχρονισμό ειδών και οικονομικών στοιχείων. Έτσι είναι εφικτή η ολοκληρωμένη διαχείριση του υποκαταστήματος ξεχωριστά, αλλά και ενοποιημένα με το κεντρικό.\nΈγινε εγκατάσταση του SingularLogic OTR (One Touch Retail), λογισμικού εντατικής λιανικής πάνω σε POS με οθόνη touch, υψηλών προδιαγραφών για κορυφαία απόκριση και αξιοπιστία. Το backoffice έχει αναλάβει, το SingularLogic Control, εγκατεστημένο σε σταθμό εργασίας DELL με αντίστοιχα κορυφαία χαρακτηριστικά.\nΠαράλληλα συνδέθηκαν στην μηχανοργάνωση, δικτυακές ψηφιακές ζυγαριές, barcode reader και φορολογικός μηχανισμός.\nΔΙΑΒΑΣΤΕ ΠΕΡΙΣΣΟΤΕΡΑ: Ολοκλήρωση μηχανοργάνωσης σε υποκατάστημα ΣΤΑΜΟΥΛΗΣ στην Αγία Ευφημία\nΟλοκλήρωση μηχανοργάνωσης φαρμακείου ΛΑΖΑΡΗ ΑΝΝΑ στην Σουηδίας\nΟλοκληρώθηκε η μηχανοργάνωση του νέου φαρμακείου της κυρίας Λάζαρη Άννας με εγκατάσταση λογισμικού FARMAKON NET από την CSA. Το FARMAKON επιτρέπει την πλήρη οργάνωση του φαρμακείου και είναι πλήρως παραμετροποιήσιμο. Προσφέρει εκτός των άλλων:\nΆκρως ευέλικτη αναζήτηση στοιχείων. Επιτρέπει την εύκολη ανεύρεση συνταγών πελάτη, αναζήτηση με τη δραστική ουσία, με ένδειξη, κατηγορία καθώς και πολλών άλλων κριτηρίων.\nΠαρέχει on-line ενημέρωση, για άμεση εικόνα των υπολοίπων αποθήκης πελατών και προμηθευτών.\nΙστορικό ενημέρωσης φαρμάκων.\nΣυνταγές. Δυνατότητα δημιουργίας παραγγελίας βάσει πωλήσεων ημέρας, βάσει Min, Max Stock, βάσει αρνητικών υπολοίπων. Διαχωρισμός των ποσοτήτων για κάθε είδος στους βασικούς προμηθευτές. Δημιουργία δελτίου παραγγελίας για κάθε προμηθευτή, με δυνατότητα αλλαγής ή προσθήκης νέων ειδών.\nΔΙΑΒΑΣΤΕ ΠΕΡΙΣΣΟΤΕΡΑ: Ολοκλήρωση μηχανοργάνωσης φαρμακείου ΛΑΖΑΡΗ ΑΝΝΑ στην Σουηδίας


Θεατρικό Εργαστήρι για παιδιά και εφήβους στο Θέατρο Σαρακινάδου\nΘεατρικό Εργαστήρι για παιδιά και εφήβους θα λειτουργεί κάθε Κυριακή πρωί στο Θέατρο Σαρακινάδου (Πολιτιστικό Κέντρο), Ζάκυνθος.\nΘα “διδαχτεί” θεατρικό παιχνίδι, με ασκήσεις ζεστάματος εμπιστοσύνης, επικοινωνίας, φαντασίας, ασκήσεις ρυθμού, ενεργοποίησης-χαλάρωσης.\nΣτη συνέχεια σε β’ φάση θα ακολουθεί δραματοποίηση-αφήγηση ιστοριών, παιχνίδια ρόλων, αυτοσχεδιασμός ενώ κάποιες φορές θα εφαρμόζουμε εκπαιδευτικά δράματα.\nΕπίσης το μάθημα θα πλαισιωθεί και από παιχνίδια μουσικο-κινητικής, ορθοφωνίας, αναπνοών.\nΤο μάθημα θα ολοκληρώνεται με μια μικρή συζήτηση -ανταλλαγή για τις εντυπώσεις, τις εμπειριες που αποκτήθηκαν, και τις απορίες που δημιουργήθηκαν.\nΜέσα από την διαδικασία αυτή, τα παιδιά απελευθερώνουν τα εκφραστικά τους μέσα,την επικοινωνία την ικανότητα λεκτικής έκφρασης, αναπτύσσουν ποικίλλες δεξιότητες και εισάγονται στο μαγικό κόσμο του θέατρου.\nΜε τους εφήβους θα δουλέψουμε πάνω σε ασκήσεις του Αουγκούστο Μποάλ και θα εστιάσουμε στον αυτοσχεδιασμό.\nΑνάλογα με το ενδιαφέρον που θα δείξουν οι έφηβοι είτε: 1) θα δραματοποιήσουμε ένα εφηβικό λογοτεχνικό έργο είτε 2) θα συνθέσουμε ένα υλικό πάνω σε ένα επίκαιρο θέμα που αφορά τους εφήβους άμεσα, με τις τεχνικές του θεάτρου του καταπιεσμένου και του playback.\nΜέσα από αυτή τη διαδικασία οι έφηβοι απελευθερώνονται, δημιουργούν, προτείνουν, ευαισθητοποιούνται σε κοινωνικά και προσωπικά θέματα, παίρνουν θέση, βελτιώνουν την ρητορική και τις στρατηγικές τους αναλαμβάνουν πρωτοβουλίες καλλιεργώντας παράλληλα το πνεύμα της ομαδικής επίλυσης διαφορών.\nΥπεύθυνη Eργαστηρίου: Μαρία-Λουίζα Παπαδοπούλου, θεατρολόγος σκηνοθέτις, εμψυχώτρια, αφηγήτρια.\nΤηλ. επικοινωνίας: 6971944712, 2695028305, marialouisa_pap@yahoo.gr\nchristina zavou says:\n30 Ιανουαρίου, 2016 at 00:38\nπαρακαλώ, θα ήθελα να με ενημερώσετε για τις ηλικίες παιδιών και ενηλίκων που μπορούν να παρακολουθήσουν….\nΜΑΡΙΑ ΛΟΥΙΖΑ ΠΑΠΑΔΟΠΟΥΛΟΥ says:\n9 Φεβρουαρίου, 2016 at 08:27\nΚάθε Σάββατο στην σχολή χορού Παλμός, στην Κάλβου 78, πραγματοποιείται σεμινάριο για ενηλίκους. Στηρίζεται πιο πολύ σε κίνηση αυτοσχεδιασμό.\nΤην Τετάρτη το βράδυ στις Βαρρές, στο κτήμα Μυλωνά, μετά την μεγάλη στροφή το πέταλο αριστερά στο πρώτο πορτόνι πραγματοποιείται σεμινάριο αφήγησης, λόγου, ανάγνωσης, ορθοφωνίας για ενηλίκους. Στις 20.30 μμ.\nΤην Κυριακή το πρωί 11 η ώρα θεατρικό εργαστήριο για παιδιά με θεατρικό παιχνίδι και αφήγηση δραματοποίηση ιστοριών στο Σαρακινάδο. Υπάρχουν όλες οι ηλικίες Θα θέλαμε να γίνει ξεχωριστή ομάδα για τις μικρές ηλικίες μέχρι 7 ετών ακόμα όμως δεν έχει συμπληρωθεί αριθμός. Τα περισσότερα παιδιά είναι 9, 10, 11 χρονών αλλά οι ηλικίες φτάνουν ως 16. Το σεμινάριο διαρκεί πάνω από μιάμιση ώρα ακριβώς γιατί είναι διάφορες ηλικίες. Κάποιες φορές θα χωρίζονται τα παιδιά για να εξελιχθεί η αφήγηση.


Εγκλεισμός στο Δρομοκαΐτειο για τον 26χρονο που έφτυνε αστυνομικούς! | PAOKVoice\nΣτο Δρομοκαΐτειο θα κλειστεί ο 26χρονος που έφτυνε αστυνομικούς στη Βούλα.\nΣυγκεκριμένα, ο 26χρονος έφτυνε αστυνομικούς και φώναζε πως έχει κορονοϊό, ενώ, νωρίτερα, έσπαγε καθρέπτες αυτοκινήτων.\nΈτσι, αποφασίστηκε ο εγκλεισμός του στο Ψυχιατρικό Νοσοκομείο Αττικής «Δρομοκαΐτειο», από τον αρμόδιο Εισαγγελέα.\nΌλα ξεκίνησαν στις 22:50, βράδυ Κυριακής, όταν αστυνομικοί της ομάδας ΔΙ.ΑΣ. εντόπισαν τον νεαρό να σπάει καθρέφτες αυτοκινήτων στην περιοχή της Βούλας.\nΟι αστυνομικοί τον σταμάτησαν και επιχείρησαν να τον συλλάβουν.\nΕκείνος, ωστόσο, άρχισε να ουρλιάζει, να τους βρίζει και να τους φτύνει.\nΜάλιστα, φώναζε ότι μόλις γύρισε από την Αγγλία και ότι έχει κορονοιό.\n“Μία μεταβατική περίοδος θα έλεγα"\nΔιακόπτεται οριστικά η Basket League!\nΚαι στο Tik Tok ο ΠΑΟΚ! (Vid)


ΑΦΟΡΑ ΤΟΥΣ ΓΟΝΕΙΣ ΠΟΥ ΔΕΝ ΕΧΟΥΝ ΤΑ ΠΑΙΔΙΑ ΤΟΥΣ ΜΑΘΗΤΙΚΟ ΛΟΓΑΡΙΑΣΜΟ.(ΘΑ ΧΡΕΙΑΣΤΕΙ ΣΕ ΠΕΡΙΠΤΩΣΗ ΤΗΛΕΚΠΑΙΔΕΥΣΗΣ) Αξιότιμοι κύριες κύριοι, καλημέρα και καλή σχολική χρονιά. Σύμφωνα με την εγκύκλιο (20/3/2020) του Υπουργείου Παιδείας και Θρησκευμάτων, οι μαθητές/τριες της Πρωτοβάθμιας και της Δευτεροβάθμιας Εκπαίδευσης μπορούν να αποκτήσουν λογαριασμό χρήστη στο Πανελλήνιο Σχολικό Δίκτυο (Π.Σ.Δ.), με τον οποίο μπορούν […]\nΣας παρακαλούμε όσοι γονείς δεν έχουν φέρει, να μας προσκομίσουν μέχρι το τέλος του Σεπτέμβρη το ΑΔΥΜ του μαθητή-τριας υπογεγραμμένο από παιδίατρο. Χωρίς αυτό οι μαθητές δεν θα μπορούν να κάνουν το μάθημα της γυμναστικής.ΑΦΟΡΑ ΜΟΝΟ ΜΑΘΗΤΕΣ ΤΗΣ Α΄ΚΑΙ Δ΄ΤΑΞΗΣ. adym_deltio_kai_fyllo_exetasis_2014-1\nΓενικές οδηγίες για την λειτουργία του σχολείου και του ολοήμερου\nΚΑΛΗ ΣΧΟΛΙΚΗ ΧΡΟΝΙΑ ΜΕ ΥΓΕΙΑ ΣΑΣ ΕΝΗΜΕΡΩΝΟΥΜΕ ΠΩΣ Ο ΑΓΙΑΣΜΟΣ ΤΟΥ ΣΧΟΛΕΙΟΥ ΘΑ ΓΙΝΕΙ ΤΗ ΔΕΥΤΕΡΑ 13/09/2021 ΚΑΙ ΩΡΑ 09.30 Π.Μ. ΟΙ ΜΑΘΗΤΕΣ ΤΩΝ Β΄, Γ, Δ΄, Ε΄ΚΑΙ ΣΤ΄ΤΑΞΕΩΝ, ΘΑ ΠΡΟΣΕΛΘΟΥΝ ΣΤΟ ΣΧΟΛΕΙΟ ΣΤΙΣ 8:45 Π.Μ. ΟΙ ΜΑΘΗΤΕΣ ΤΗΣ Α΄ΤΑΞΗΣ ΜΕ ΤΗ ΣΥΝΟΔΕΙΑ ΕΝΟΣ ΚΑΙ ΜΟΝΟ ΓΟΝΕΑ ΘΑ ΠΡΟΣΕΛΘΟΥΝ ΣΤΙΣ 9:15 Π.Μ . ΕΚΤΟΣ ΑΠΟ […]\nΠληροφορίες για το πρόγραμμα “Ψηφιακή μέριμνα¨ ( voucher για αγορά ηλεκτρονικού υπολογιστή ή tablet) για τους δικαιούχους θα βρείτε παρακάτω: ΕΠΕΞΗΓΗΜΑΤΙΚΟ ΚΕΙΜΕΝΟ-1 Ψηφιακή Μέριμνα- ΕΙΚΑΣΤΙΚΟ-1


15 Μαρτίου 2018 - 11:06\nΜπορεί τα διεθνή Mέσα να έδωσαν βάση στο έργο του και στη νόσο του και το πώς κατάφερε να μείνει ζωντανός τη στιγμή που δεν μπορούσε να κουνηθεί, αλλά ο Στίβεν Χόκινγκ ήταν ένας άνθρωπος που αγάπησε και αγαπήθηκε στη ζωή.\nΠολλοί θα χαρακτήριζαν την προσωπική του ζωή πολυτάραχη, καθώς δύο γάμοι, δύο χωρισμοί και τρία παιδιά δεν είναι λίγα, αν σκεφτεί κανείς πως ο διάσημος αστροφυσικός περνούσε τη μέρα του δουλεύοντας τόσο πολύ που κοιμόταν ελάχιστα.\nΒέβαια δεν ήταν κρυφό πως οι γυναίκες που πέρασαν από τη ζωή του Χόκινγκ ήταν «οπλισμένες» με τεράστια υπομονή, επιμονή και κατανόηση.\nΗ πρώτη του γυναίκα ήταν η Τζέιν Γουάιλντ, η οποία τον γνώρισε ακριβώς την περίοδο που ο Χόκινγκ έμαθε ότι πάσχει από Αμυοτροφική Πλάγια Σκλήρυνση και παρατηρούσε τα άκρα του να παραλύουν και να δυσκολεύεται σε κίνηση και ομιλία.\nΟ Στίβεν Χόκινγκ και η Τζέιν Γουάιλντ παντρεύτηκαν το 1965, ενώ για την ακρίβεια η σχέση τους ξεκίνησε αφότου ο ίδιος έμαθε πως πάσχει από την ασθένεια και κράτησε για τριάντα ολόκληρα χρόνια.\nΔύο χρόνια μετά (το 1967) ήρθε στη ζωή τους ο πρώτος τους γιος, ο Ρόμπερτ, την περίοδο μάλιστα που ο Χόκιγνκ ολοκλήρωνε τη διατριβή του σχετικά με τη φράση «ο κόσμος μπορεί να ξεκίνησε ως μοναδικότητα».\nΗ Τζέιν πέρασε τα επόμενα χρόνια κοντά στον σύζυγό της βοηθώντας τον τόσο με τη δουλειά του, όσο και με τα προβλήματα που αντιμετώπιζε καθημερινά.\nΤο 1970 ήρθε στον κόσμο η μοναχοκόρη τους, Λούσι Χόκινγκ, και εννιά χρόνια μετά γεννήθηκε ο μικρότερος γιος τους, Τίμοθι.\nΩστόσο, ο γάμος τους, όσο κι αν προσπαθούσαν να τον κρατήσουν ακέραιο, δεν άντεξε στον χρόνο. Κομβικό ρόλο σε αυτό ίσως και να έπαιξε η σχέση της Τζέιν με τον μουσικό Τζόναθαν Τζόουνς, ο οποίος βρισκόταν πολύ κοντά στην οικογένεια, βοηθώντας κυρίως την Τζέιν με τις απαιτήσεις της καθημερινότητάς της και τα παιδιά της.\nΟ Τζόναθαν από τότε που γεννήθηκε ο Τίμοθι άρχισε να μένει στο σπίτι της οικογένειας, ενώ η αγάπη του για τη θρησκεία ήταν το πρώτο πράγμα που τον έφερε κοντά με την Τζέιν.\nΒέβαια, σύμφωνα με πληροφορίες, η σχέση τους έμεινε πλατωνική για χάρη της οικογένειας, αλλά στη βιογραφία του ο Χόκινγκ αναφέρει πως η κοντινή σχέση που είχε ο μουσικός με τη γυναίκα του τον ενοχλούσε, όπως επίσης τον ενοχλούσε το γεγονός πως ο μουσικός είχε αναλάβει τόσο πολλά καθήκοντα, που είχε σχεδόν τον ρόλο του συζύγου στην οικογένεια.\nΕκείνη την περίοδο ο Χόκινγκ αρρώστησε τόσο βαριά που η Τζέιν ρωτήθηκε αν επιθυμούσε να τερματιστεί η υποστήριξη που τον κρατούσε στην ζωή. Η ίδια αρνήθηκε, αλλά η συνέπεια ήταν μία τραχειοτομή, που θα απαιτούσε την εικοσιτετράωρη νοσηλευτική φροντίδα και θα τον ανάγκαζε να μην μπορεί να μιλήσει καθόλου.\nΜία από τις νοσοκόμες που θα τον φρόντιζαν κάθε μέρα ήταν η Ελέιν Μέισον, η οποία έμελλε να γίνει και η επόμενη γυναίκα του.\nΔεύτερος γάμος με τη νοσοκόμα του\nΗ Ελέιν Μέισον\nΟι ισχυρισμοί περί κακοποίησης του Χόκινγκ από τη γυναίκα του και η αστυνομική έρευνα\nΜετά από 7 χρόνια γάμου το περιοδικό Vanity Fair δημοσίευσε ένα σοκαριστικό άρθρο το οποίο έλεγε πως ο διάσημος επιστήμονας κακοποιούνταν από τη σύζυγό του.\nΑρθρα που διερευνούσαν αυτή την πληροφορία είχαν κυκλοφορήσει εκείνη την εποχή μάλιστα και από την Times και την Telegraph, με αποτέλεσμα η βρετανική αστυνομία να διεξαγάγει έρευνα.\nΤις αποκαλύψεις για την υγεία του Χόκινγκ έκανε μετά η ίδια του η κόρη Λούσι, η οποία παραδέχτηκε πως ήταν εκείνη που φώναξε την αστυνομία για να ερευνηθεί ο τρόπος με τον οποίο η μητριά της φερόταν στον πατέρα της.\nΑπό την πλευρά του, ο Στίβεν Χόκινγκ δεν παραδέχτηκε ποτέ πως έπεσε θύμα κακοποίησης από τη γυναίκα του, ενώ και η κόρη του ανέφερε πως ο πατέρας της δεν της είχε παραδεχθεί κάτι τέτοιο.\nΤο θέμα είχε πάρει πολλές μεγάλες διαστάσεις, με μετέπειτα πολλές νοσοκόμες να περιγράφουν με τα χειρότερα λόγια τη δεύτερη σύζυγο του Χόκινγκ και να υπονοούν πως την είχαν ικανή για να κακοποιεί τον αστροφυσικό.\nΟι ισχυρισμοί έδιναν και έπαιρναν κατά της Μέισον, για την οποία είχαν γραφτεί τα πάντα. Ότι του προκάλεσε κάταγμα στον καρπό, ότι του είχε σπάσει το χέρι χτυπώντας το στο αναπηρικό του καρότσι, ότι του έκοψε το μάγουλο με ένα ξυράφι, ότι τον άφησε μόνο του στον κήπο μία μέρα με καύσωνα, με αποτέλεσμα να υποστεί θερμοπληξία και σοβαρό έγκαυμα από τον ήλιο, κ.λπ.\nΕν τέλει ο Χόκινγκ δεν παραδέχτηκε ποτέ όλα τα παραπάνω και γενικά πως η γυναίκα του είχε κακή συμπεριφορά απέναντί του, παρόλο που πολλά δημοσιεύματα ανέφεραν πως η περηφάνια του δεν θα του επέτρεπε ποτέ να παραδεχτεί πως κακοποιούνταν.\nΕν τέλει, ο γάμος τους κράτησε περίπου 10 χρόνια, καθώς το 2006 χώρισαν, με αποτέλεσμα ο Χόκινγκ να αποκτήσει ξανά στενές σχέσεις και με τα παιδιά του, τα εγγόνια του και με την πρώτη του γυναίκα, την Τζέιν.\nΗταν, σύμφωνα με τον ίδιο, μία από τις ευτυχέστερες στιγμές της ζωής του.\nΝα σημειωθεί πως λέγεται ότι πριν ο Χόκινγκ επανασυνδεθεί με την Τζέιν είχε γνωρίσει μία επιστήμονα, φυσικομαθηματικό, την οποία είχε αρχίσει να θαυμάζει για την εξυπνάδα της και τον τρόπο σκέψης της.\nΛέγεται, λοιπόν, πως η επανασύνδεση με την Τζέιν έγινε χωρίς ο διάσημος επιστήμονας να κόψει επαφές με τη φυσικομαθηματικό, έχοντας έτσι μία πιο «ανοιχτή» σχέση με τις δύο γυναίκες.\nΗ σημερινή ανακοίνωση των παιδιών του για τον θάνατο του Χόκινγκ\nΌσον αφορά τα παιδιά του, αυτά προέβησαν σήμερα σε μία ανακοίνωση για τον χαμό του πατέρα τους, στην οποία αναφέρουν πόσο πολύ λυπούνται.\n«Είμαστε βαθιά λυπημένοι που ο αγαπημένος μας πατέρας πέθανε σήμερα. Ήταν ένας σπουδαίος επιστήμονας και ένας εξαιρετικός άνθρωπος, του οποίου η δουλειά και η κληρονομιά θα ζουν για πολλά χρόνια», ανέφερε η δήλωση. «Το θάρρος του και η εμμονή του σε συνδυασμό με τη λαμπρότητα και το χιούμορ του ενέπνευσαν πολλούς ανθρώπους ανά τον κόσμο».\nΚάποτε ο Χόκινγκ είπε:«Δεν θα ήταν και πολύ σπουδαίο αυτό το σύμπαν, αν δεν ήταν το σπίτι των ανθρώπων που αγαπάς»... Θα μας λείψει για πάντα.


Νικολέττα Ράλλη: Μας δείχνει την καλαθούνα του μωρού και πώς είναι το παιδικό δωμάτιο (pics) - Mothersblog.gr\nΕίναι όλα έτοιμα για τον ερχομό του μωρού;\nΗ Νικολέττα Ράλλη διανύει τον έβδομο μήνα της εγκυμοσύνης της και προσπαθεί να είναι χαλαρή.\nΌλο αυτό το διάστημα της καραντίνας, είχε έναν ακόμα λόγο να είναι πιο προσεκτική και έτσι παρέμενε σπίτι αξιοποιώντας με κάθε δυνατό τρόπο τον άπλετο χρόνο που είχε στη διάθεσή της.\nΤα social media αποτέλεσαν μια καλή «παρέα» αφού μέσα από τον προσωπικό της λογαριασμό στο Instagram είχε συχνή επαφή με τους διαδικτυακούς της φίλους, ενώ με τα Q&A που έκανε μοιράστηκε πολλά από τα μυστικά ομορφιάς της, της διατροφής της την περίοδο της εγκυμοσύνης της, αλλά και λεπτομέρειες για τις ετοιμασίες που αφορούν στον ερχομό του μωρού.\nΣε πρόσφατο λοιπόν Q&A η Νικολέττα Ράλλη είπε ότι έχει πάρει μέχρι τώρα 17 κιλά, όμως όπως τόνισε δεν είναι όλες οι γυναίκες το ίδιο. «Η καθεμία έχει διαφορετική εγκυμοσύνη. Άλλη κοπέλα είναι 1,60, άλλη 1.70. Άλλη ξεκινάει ούσα 50 κιλά και άλλη 70. ‘Άλλη έχει ζάχαρο και πρέπει να προσέχει τι τρώει αυστηράμ άλλη πρέπει απλά να προσέχει. Μην έχετε εμμονή με το βάρος. Σημασία έχει να είστε υγιής. Και αυτό θα σας το πει ο γιατρός σας όχι η ζυγαριά», έγραψε χαρακτηριστικά η παρουσιάστρια.\nΜεταξύ των ερωτήσεων που δέχτηκε ήταν αν έχει ετοιμάσει το παιδικό δωμάτιο. Η Νικολέττα Ράλλη δημοσίευσε μια φωτογραφία από το δωμάτιο γράφοντας το εξής: «Τίποτα ακόμα. Εχθές ευτυχώς μου ήρθε ότι παρήγγειλα. Και κατάφερα να στήσω αυτή την ονειρική καλαθούνα».\nΔείτε τις φωτογραφίες που δημοσίευσε στη gallery που ακολουθεί απαντώντας παράλληλα σε διάφορες ερωτήσεις που τις έκαναν στο Instagram.\nΝΙΚΟΛΕΤΤΑ ΡΑΛΛΗ ΠΑΙΔΙΚΟ ΔΩΜΑΤΙΟ ΜΩΡΟΥ


«Να μην έχουμε το άγχος της θεσμικής απρέπειας» | Liberal.gr\nΤάδε έφη η κυρία Αχτσιόγλου στην Κεντρική Επιτροπή του ΣΥΡΙΖΑ. Νομίζω πως δεν χρειάζεται ιδιαίτερη ανάλυση αυτή η φράση της πρώην υπουργού.\nΜε απλά λόγια, είπε στα μέλη της Κεντρικής Επιτροπής, πως και να παραβιάσουμε τους θεσμούς δεν είναι και τίποτα το σοβαρό. Σημασία έχει η πραγμάτωση της λαϊκής εντολής. Τα υπόλοιπα είναι λεπτομέρειες. Πίσω από αυτό που είπε η κυρία Αχτσιόγλου, κρύβεται η καταστατική, μαρξιστική αντίληψη πως τα πάντα επικαθορίζονται από την πολιτική. Οι θεσμοί είτε υποτάσσονται στην πολιτική εξουσία είτε απορροφώνται από αυτήν.\nΦαίνεται πως ένα μεγάλο μέρος της συνεδρίασης του καθοδηγητικού οργάνου του ΣΥΡΙΖΑ αναλώθηκε στο πώς θα επιτευχθεί το δόγμα Μπαζιάνα. Δηλαδή, παράλληλα με την διακυβέρνηση του τόπου να αναλάβουν και την εξουσία. Όαση σε αυτό το αντιθεσμικό ντελίριο ήταν η τοποθέτηση του Ν.Βούτση που μίλησε για την θεσμική προσήλωση που πρέπει να επιδεικνύει ένα κόμμα της ριζοσπαστικής Αριστεράς.\nΕίχα γράψει παλαιότερα, πως τα στελέχη του ΣΥΡΙΖΑ τις ανοησίες που συζητούν μεταξύ τους, τις λένε και δημοσίως μέσα στα όργανα. Ας μην βιαστούμε να βγάλουμε συμπεράσματα.\nΔεν είναι αφελείς. Απλώς θεωρούν πως έτσι επικοινωνούν τις αντιλήψεις τους στην κοινωνία. Δεν τους ενδιαφέρει αν προκαλούν ένα μέρος της κοινής γνώμης. Απευθύνονται σε ένα πολύ συγκεκριμένο ακροατήριο.\nΕδώ όμως αρχίζουν τα προβλήματα.\nΣήμερα ο ΣΥΡΙΖΑ κατέχει αδιαμφισβήτητα την δεύτερη θέση στην κεντρική πολιτική σκηνή και κάθεται πάνω στο 31,5% των εκλογών του καλοκαιριού. Το πρόβλημα για την ηγετική ομάδα του κόμματος είναι αν αυτό το 31,5% θα γίνει π.χ.38% ή αν το κόμμα θα παραμείνει καθηλωμένο σε αυτά τα ποσοστά.\nΠροφανώς για να επιτύχει τον στόχο π.χ.του 38% χρειάζεται την μετακίνηση ψηφοφόρων από την Νέα Δημοκρατία. Το να εισπράξει ένα οριακό ποσοστό από το κόμμα του Βαρουφάκη δεν αρκεί.\nΟμως αυτές οι ακραίες τοποθετήσεις υψώνουν ένα φράγμα στις τυχόν μετακινήσεις ψηφοφόρων από την Νέα Δημοκρατία προς τον ΣΥΡΙΖΑ. Συγχρόνως θέτουν πολύ συγκεκριμένα όρια στο πείραμα της σοσιαλ—δημοκρατικοποίησης του κόμματος.\nΣτην Μεταπολιτευτική μας δημοκρατία, σε γενικές γραμμές—πλήν οριακών περιπτώσεων—τα δύο μεγάλα κόμματα κινήθηκαν εντός των θεσμών, γι΄αυτό και είχαμε αυτήν την αδιάκοπη πορεία δημοκρατικής ομαλότητας, κάτι πρωτόγνωρο για την Νεώτερη Ιστορία της πατρίδος μας.\nΗ διακυβέρνηση ΣΥΡΙΖΑ είναι αλήθεια πως προσπάθησε, μερικές φορές, να κινηθεί εξωθεσμικά και πολλές συμπεριφορές της βρισκόταν στα ακρότατα όρια του Πολιτεύματος. Περιμέναμε λοιπόν, τώρα που βρίσκεται στην αντιπολίτευση, να σταθεί αυτοκριτικά σε αυτές τις εξωθεσμικές συμπεριφορές. Σχεδόν πάντα όταν ένα κόμμα βρίσκεται στην αντιπολίτευση, επεξεργάζεται θέσεις μετριοπαθέστερες για να προσεγγίσει και πάλι τους ψηφοφόρους που το εγκατέλειψαν.\nΠροχθές, με τα όσα ειπώθηκαν στην Κεντρική Επιτροπή του ΣΥΡΙΖΑ, φάνηκε πως αυτό το κόμμα κινείται προς την εντελώς αντίθετη κατεύθυνση. Επιζητεί να ξαναποκτήσει όχι τους χαμένους ψηφοφόρους του, αλλά την χαμένη αριστερή ψυχούλα του.\nΟι αντιθεσμικές τσιρίδες που ακούστηκαν στην συνεδρίαση του ανώτατου καθοδηγητικού οργάνου, αποδεικνύουν πως ένα κόμμα της μαρξιστικής Αριστεράς δεν μεταλλάσσεται, δεν σοσιαλ-δημοκρατικοποιείται. Οι συγκρούσεις, η πόλωση και ο τοξικός λόγος είναι εγγεγραμμένα στο ιστορικό του γονιδίωμα και καθορίζουν την πορεία του.\nΤο δόγμα Μπαζιάνα και η το «άγχος της θεσμικής απρέπειας» της κυρίας Αχτσιόγλου είναι τα επιφαινόμενα αυτής της αριστερής συνείδησης.\nΠροφανώς οι εικόνες με τις λεηλασίες, τους βανδαλισμούς, τους ξυλοδαρμούς πολιτών από συμμορίες, οι εμπρησμοί, είναι για τον Α. Τσίπρα το «ξυπνητήρι της Ιστορίας». Το μόνο που ξυπνούν στους Έλληνες πολίτες είναι τις μνήμες από το κάψιμο της Αθήνας τον Δεκέμβριο του 2008 από τις ορδές των αντιεξουσιαστών και όχι μόνον, και από το καμένο κτίριο της Marfin με τους τέσσερις νεκρούς.\nΠροχθές, ο Λετονός εκτελεστικός αντιπρόεδρος της Κομισιόν Β.Ντομπρόβσκις, δήλωσε πως η χρηματοδότηση των 32 δισεκατομμυρίων ευρώ θα γίνει υπό καθεστώς αυστηρής εποπτείας. Μάλιστα τόνισε πως η συγκεκριμένη χρηματοδότηση δεν θα αφορά μόνον επενδύσεις, αλλά και μεταρρυθμίσεις, και τα εθνικά σχέδια «ανάκαμψης και ανθεκτικότητας τα οποία θα συμφωνηθούν με την Κομισιόν θα έχουν συγκεκριμένα ορόσημα για την εκταμίευση των δόσεων».\nΌσο περνά ο καιρός και θα απομακρύνονται οι μνήμες της πανδημίας, τόσο θα αυξάνονται οι φωνές στην Ελλάδα και στο εξωτερικό που θα αμφισβητούν τόσο την επικινδυνότητα του κορονοϊού όσο και τις πολιτικές καραντίνας που ακολούθησαν σχεδόν όλες οι κυβερνήσεις του πολιτισμένου κόσμου.\nΜε αφορμή την αντικατάσταση του κ.Κ Τσουκαλά από την προεδρία του Ιδρύματος Ελληνικού Πολιτισμού, είναι ευκαιρία να επανέρθει στον δημόσιο διάλογο η λειτουργία, εν έτει 2020, αγνώστου αριθμού κρατικών οργανισμών. Είμαι σίγουρος πως ουδεμία αρχή γνωρίζει τον ακριβή αριθμό τους και, ως εκ τούτου, το συνολικό κόστος λειτουργίας τους-- που το πληρώνει ο φορολογούμενος πολίτης-- και τον αριθμό των απασχολουμένων σε αυτούς.\n«Μαύρα κοράκια με νύχια γαμψά έπεσαν πάνω στα λεφτά», θα μπορούσε να ήταν μια επίκαιρη παραλλαγή του γνωστού τριτοδιεθνιστικού άσματος. Έγινε γνωστό πως στην Ελλάδα θα εισρεύσουν από διάφορες πηγές (δανεισμός και επιχορηγήσεις) περίπου 32 δισεκατομμύρια ευρώ. Το ζητούμενο πλέον δεν είναι τα ευρώ, αλλά πώς αυτά θα διατεθούν.\nΕυθύς ως συγκροτήθηκε η επιτροπή για τον εορτασμό των 200 ετών από την Επανάσταση του 1821, πολλοί αναρωτηθήκαμε ποιος ο σκοπός αυτής της επιτροπής. Ποια η αποστολή της. Ως καλοπροαίρετος άνθρωπος απέρριψα την εκδοχή πως συγκροτήθηκε για να βρουν ρόλους διάφορες προσωπικότητες. Μια τέτοια ερμηνεία απάδει στην προσωπικότητα των εμπνευστών της.\nΟ Α. Τσίπρας πείστηκε πως το κόμμα του μπορούσε να διεκδικήσει ακόμα και την νίκη στις ευρωεκλογές του 2019. Έτσι όταν δήλωνε πως «δεν υπάρχει περίπτωση ούτε μια στο εκατομμύριο να χάσω από τον Μητσοτάκη», αυτό δεν ήταν μια ένεση ηθικού προς τα στελέχη του. Το πίστευε. Και ο τρόπος που αντέδρασε το βράδυ της 26ης Μαΐου, θα πρέπει να διδάσκεται στις πολιτικές ακαδημίες ως παράδειγμα προς αποφυγήν.\nΤα στελέχη του ΣΥΡΙΖΑ με αυτά που λένε και κάνουν, μας βοηθούν να μην ξεχνάμε τους 54 μήνες της διακυβέρνησης τους. Και αυτό κάνει καλό στον τόπο. Κατά την κατάθεση του στην Προανακριτική επιτροπή, ο πρώην υπουργός Π.Πολάκης παραδέχθηκε πως υπήρχαν σκέψεις, το αμαρτωλό καλοκαίρι του 2015, να κατασχεθεί το περιεχόμενο των θυρίδων που βρισκόταν στα υπόγεια των τραπεζών.\nΜέχρι στιγμής την οικονομική κρίση, λόγω κορονοϊού, την πληρώνουν οι επιχειρήσεις, οι εργαζόμενοι σε αυτές, οι ελεύθεροι επαγγελματίες και οι ιδιοκτήτες ακινήτων. Όλοι αυτοί είδαν τα εισοδήματά τους να μειώνονται δραματικά, με μικρές ενέσεις ανακούφισης. Για τους επιχειρηματίες, μάλιστα, το μέλλον τους είναι άδηλο. Οι δε ελεύθεροι επαγγελματίες και οι ιδιοκτήτες ακινήτων είχαν δυσαναπλήρωτη, έστω κατ΄ελάχιστον, απώλεια εισοδήματος.\nΑργήσαμε να «ανακαλύψουμε» το Ισραήλ\nΧθες, συμπληρώθηκαν 30 χρόνια από τότε που η Ελλάδα αναγνώρισε το Κράτος τού Ισραήλ. Είναι αλήθεια πως αργήσαμε να «ανακαλύψουμε» το Ισραήλ, την μοναδική δημοκρατία της Μέσης Ανατολής. Θέλω να πιστεύω πως το πολιτικό σύστημα της Ελλάδος θα διευρύνει την συνεργασία των δύο κρατών σε όλα τα επίπεδα, αποβάλλοντας τις παιδικές ασθένειες του παρελθόντος.\nTo παραμύθι της «προοδευτικής» κυβέρνησης\nΌλες οι δημοσκοπήσεις δείχνουν πως η Νέα Δημοκρατία κρατά ένα σταθερό προβάδισμα, που ξεπερνά κατά πολύ το όριο ασφαλείας με τον ΣΥΡΙΖΑ. Είναι σπάνιο φαινόμενο, για τα ελληνικά δεδομένα, ένα κόμμα μετά από σχεδόν 12 μήνες διακυβέρνησης, όχι μόνον να συντηρεί τα ποσοστά του, αλλά να τα αυξάνει.\nΗ συνωμοσία Novartis και οι παράπλευρες απώλειες για τον ΣΥΡΙΖΑ\nΗ σταδιακή επιστροφή στην κανονικότητα είναι επόμενο να ξαναφέρει στην επικαιρότητα την συνωμοσία Novartis, που την είχε επικαλύψει για μεγάλο χρονικό διάστημα η επιδημία του κορονοϊού. Χθες είχαμε στην βουλή συζήτηση για την διεύρυνση του κατηγορητηρίου κατά του Δ.Παπαγγελόπουλου, κατά την οποία ο Α.Τσίπρας κάλυψε πλήρως τον πρώην συνεργάτη του.\nΑ.Τσίπρας: «κύριε Βαρδή, σώστε με»\nΧθες είχαμε μια συνάντηση που φανερώνει την δύσκολη κατάσταση στην οποία έχει περιέλθει ο τέως πρωθυπουργός, καθώς πλέον τα εσωκομματικά προβλήματα που αντιμετωπίζει δεν του επιτρέπουν να αναλάβει καμιά πρωτοβουλία κινήσεων. Η περίφημη διεύρυνση έχει βραχυκυκλωθεί ελλείψει νέων «προθύμων». Κουβεντιάζουν μεταξύ τους και νομίζουν πως έσπασαν την πολιτική απομόνωση στην οποίαν έχουν περιέλθει.\nΑυτό ήταν το δίλημμα που απασχόλησε τις κυριακάτικες εφημερίδες. Η κυβέρνηση βέβαια διέψευσε το ενδεχόμενο ανασχηματισμού, ο οποίος, ως γνωστόν, σπανίως προαναγγέλλεται. Η απάντηση που θα κληθεί να δώσει ο πρωθυπουργός σε αυτό δίλημμα εξαρτάται και ορίζεται αποκλειστικά από τις πολιτικές που θα θελήσει να εφαρμόσει.\nΕυρωβουλευτές ΣΥΡΙΖΑ: Με τους μετανάστες-εισβολείς, εναντίον της πατρίδας τους\nΦαίνεται πως οι ευρωβουλευτές του ΣΥΡΙΖΑ δεν συγχώρεσαν την κυβέρνηση γιατί αντιμετώπισε με επιτυχία την απόπειρα εισβολής στον Εβρο. Είναι τόσο ιδεοληπτικοί που δεν έχουν αντιληφθεί το σχέδιο του Ερντογάν. Δεν έχουν αντιληφθεί πως δεν μιλούμε πλέον για πρόσφυγες ή μετανάστες, αλλά για πιόνια της εξωτερικής πολιτικής της Τουρκίας.


The WonderBall: Όταν ο Ρονάλντο έριξε διπλό "άκυρο" στη Μονακό!!\nΌταν ο Ρονάλντο έριξε διπλό "άκυρο" στη Μονακό!!\nΤο φετινό καλοκαίρι παρά τα μεγάλα οικονομικά προβλήματα που μαστίζουν όλη την Ευρώπη, πραγματοποιήθηκαν πολύ μεγάλες μεταγραφές με πολύ μεγάλα οικονομικά ποσά. Στην αρχή της μεταγραφικής περιόδου, τη παράσταση έκλεψε η Μονακό. Η επιστροφή των Μονεγάσκων στη μεγάλη κατηγορία σε συνδυασμό με τη πολύ δυνατή οικονομικά διοίκηση, τους άνοιξε την όρεξη για μεγάλες μεταγραφές. Κάποιες τις πραγματοποίησαν όπως τον Φαλκάο και τον Μουτίνιο..άλλες όχι όπως για παράδειγμα...τον Ρονάλντο.\nΤο συμβόλαιο του Ρονάλντο λήγει το καλοκαίρι του 2014, πράγμα που άνοιξε σε πολλούς την όρεξη πως θα μπορούσαν να τον αποκτήσουν. Μάλιστα, συνδυάζοντας και τη μεταγραφή του Γκάρεθ Μπέιλ, ένα τέτοιο σενάριο θα μπορούσε πιο εύκολα να γίνει εφικτό. Ο Ρώσος μεγιστάνας ιδιοκτήτης της Μονακό, το καλοκαίρι πραγματοποίησε 2 συναντήσεις με τον Πορτογάλο σούπερ σταρ στο Πριγκιπάτο, με σκοπό να αποσπάσει το "ναι" και την υπογραφή του από τώρα για τον επόμενο χρόνο. Πρώτη πρόταση, έκανε λόγο για συμβόλαιο 1 έτους με έναρξη συνεργασίας το καλοκαίρι του 2014 και απολαβές καθαρές κοντά στα 18.000.000 ευρώ. Πρόταση, την οποία ο Ρονάλντο απέρριψε. Δεύτερη πρόταση πάλι στο Πριγκιπάτο, αφορούσε ξανά συμβόλαιο ενός έτους, αλλά με απολαβές καθαρές 20.000.000 ευρώ χωρίς να υπολογίζονται τα όποια μπόνους και πριμ. Ο Ρονάλντο αρνήθηκε ξανά και το θέμα τελείωσε εκεί οριστικά.\nΜετά τη μεταγραφή του Γκάρεθ Μπέιλ, ο Ρονάλντο είχε δηλώσει πως θα ζητούσε πολλά παραπάνω από όσα αρχικά είχε κοστολογήσει τον εαυτό του. Κάτι τέτοιο άνοιξε ξανά την όρεξη αλλά δημιούργησε και σενάρια που ήθελαν τον Ρονάλντο να αποχωρεί από τη Ρεάλ το προσεχές καλοκαίρι. Όλοι γνώριζαν και γνωρίζουν πως η μόνη ομάδα που είχε τις περισσότερες πιθανότητες να τον αποκτήσει, ήταν η Μάντσεστερ Γιουνάιτεντ. Κάτι τέτοιο δεν θα γίνει, αφού ο Φλορεντίνο Πέρεθ, έκανε το Ρονάλντο να πει "ναι" σε συμβόλαιο μέχρι το 2018!!\nΤα σενάρια αποχώρησης τους από τη Μαδρίτη τελειώνουν εδώ και πλέον μπορούν όλοι να απολαύσουν το δίδυμο Ρονάλντο Μπέιλ εντός γηπέδου!!


Αυτός είναι ο λόγος 😉\nΈντονα συζητήθηκε το γεγονός πως ο Γιώργος Αγγελόπουλος πήγε στην εκκλησία την αγαπημένη του Γιώργου Χρανιώτη για το γάμο τους. Ο νικητής του Survivor οδήγησε το «τουκ-τουκ» με τη νύφη Γεωργία Αβασκαντήρα και τον πατέρα της, που τη συνόδευσε στον γαμπρό!\nΓια την κίνηση αυτή μίλησε ο Γιώργος στην κάμερα της εκπομπής «Φτιάξε καφέ να στα πω». «Ήταν ένας πολύ όμορφος γάμος και χάρηκα πάρα πολύ γιατί ήταν για τον Γιώργο τον φίλο μου. Και για τη Γεωργία που είναι ένα καταπληκτικό πλάσμα… Πήγα εγώ τη νύφη στην εκκλησία, γιατί πέρα από τη σχέση που έχουμε με τον Γιώργο, ήταν κάτι που μου ζητήθηκε από την Γεωργία… Γιατί είχαμε και το τουκ-τουκ», αποκάλυψε ο Ντάνος.\nΌταν ρωτήθηκε δε για το ενδεχόμενο γάμου, ο Γιώργος αποκρίθηκε: «Πρώτα ο Θεός κάποια στιγμή κι εγώ».


Ιδια δικαιώματα με τους μόνιμους οι αναπληρωτές\nΙδια εργασιακά δικαιώματα με τους μόνιμους δασκάλους και καθηγητές υποσχέθηκε στους αναπληρωτές εκπαιδευτικούς η πολιτική ηγεσία του υπουργείου Παιδείας,\nχτες, κατά τη διάρκεια συνάντησης που είχε με τον Σύλλογο Αναπληρωτών Νηπιαγωγών.\nΣτο πλαίσιο αυτό ο κ. Τάσος Κουράκης δέχτηκε την άρση του διετούς αποκλεισμού των αναπληρωτών σε περίπτωση που αρνούνται την πρόσληψή τους, ενώ συμφώνησε ότι οι μονογονεϊκές οικογένειες αναπληρωτών πρέπει να αντιμετωπίζονται ως ειδική κατηγορία και να προηγούνται στις τοποθετήσεις στα σχολεία και επίσης να δίνεται άδεια μητρότητας διάρκειας 6 μηνών στις αναπληρώτριες. Θετικά «είδε» ο αναπληρωτής υπουργός και το αίτημα των αναπληρωτών να έχουν τη δυνατότητα παραμονής σε μια διεύθυνση για τουλάχιστον δύο χρόνια, προκειμένου να αποφεύγονται οι συνεχείς μετακινήσεις και τα έξοδα που έχουν να αντιμετωπίσουν με την ενοικίαση σπιτιών κ.λπ.\nΟσον αφορά στους μόνιμους διορισμούς, οι αναπληρωτές ζήτησαν να γίνουν από τον πίνακα επιλαχόντων του ΑΣΕΠ και να προσμετράται μόνο η προϋπηρεσία, ενώ τα υπόλοιπα προσόντα (μεταπτυχιακά, κοινωνικά κριτήρια κ.ά.) να μοριοδοτούνται μόνο ως κριτήριο τοποθέτησης και όχι διορισμού.\nΟι περίπου 20.000 αναπληρωτές αυτοχαρακτηρίζονται ως περιφερόμενοι «τσιγγάνοι» του εκπαιδευτικού συστήματος, αφού κάθε χρόνο μετακινούνται από τη μια άκρη της χώρας στην άλλη, αφήνοντας πίσω τους συζύγους και παιδιά, τους οποίους βλέπουν ελάχιστες φορές, καθώς οι μετακινήσεις είναι πολυέξοδες και ο πενιχρός μισθός τους δεν επαρκεί για εισιτήρια ή άλλα έξοδα μετακίνησης. Ετσι περνούν χρόνια και χρόνια, μακριά από τα σπίτια τους, έχοντας πάντα την ελπίδα ότι κάποτε θα πάψουν να είναι... μετανάστες στον τόπο τους.\nΠλέον τα οργανικά κενά καλύπτονται με την πρόσληψη αναπληρωτών που έχουν φτάσει μέχρι και 13 χρόνια προϋπηρεσίας και χωρίς να έχουν καμία προοπτική μόνιμου διορισμού.\n«Ουσιαστικά στη χώρα μας έχει καθιερωθεί ατύπως ο θεσμός του «μόνιμου αναπληρωτή». Είναι χαρακτηριστικό ότι τη φετινή χρονιά οι προσλήψεις αναπληρωτών δασκάλων και καθηγητών έχουν φτάσει περίπου στις 20.000 (εκ των οποίων οι 11.720 στην πρωτοβάθμια εκπαίδευση) και το 90% των πιστώσεων είναι από το ΕΣΠΑ και όχι από τον κρατικό προϋπολογισμό», τονίζει στο «Εθνος - Παιδεία» ο αιρετός του ΚΥΣΠΕ Δημήτρης Μπράτης και υπογραμμίζει: Με βάση τις συνταξιοδοτήσεις που θα γίνουν φέτος, οι ανάγκες για την ερχόμενη σχολική χρονιά θα ξεπεράσουν τις 25.000. Η μόνη λύση για να μην καταρρεύσει το σύστημα είναι να προχωρήσει η πολιτική ηγεσία του υπουργείου Παιδείας σε μόνιμους διορισμούς. Ουσιαστικά οι αναπληρωτές είναι οι κολασμένοι του εκπαιδευτικού συστήματος που δεν έχουν εργασιακά δικαιώματα και μετακινούνται κάθε χρόνο και σε άλλη περιοχή της Eλλάδας, χωρίς προοπτική.\nΣε ομηρεία 20.000 εκπαιδευτικοί\nΜαρία Σπανού Πρόεδρος Συλλόγου Αναπληρωτών Νηπιαγωγών\nΑπό το 2010 μέχρι και σήμερα έχουμε τεράστια αύξηση των αναπληρωτών, οι οποίοι ενώ γενικά καλύπτουν έκτακτες ανάγκες, τώρα πια 20.000 άνθρωποι καλύπτουν πάγιες ανάγκες και οργανικά κενά. Είμαστε διαρκώς σε μια κατάσταση ομηρείας και χωρίς ελπίδα για μόνιμο διορισμό. Οι αμοιβές μας ξεκινούν από 870 ευρώ, από τα οποία πρέπει να πληρωθούν ενοίκια, σίτιση, τρέχοντα έξοδα, μετακινήσεις.\nΟι οικογένειες χωρίζονται για χρόνια σε δύο ή και σε παραπάνω σπίτια, το ίδιο και τα έξοδα. Εμείς θέλουμε μόνιμους διορισμούς και αναγνώριση του συνόλου της καθαρής προϋπηρεσίας από τις 30-6-2010, ημερομηνία κατά την οποία κλείδωσαν οι πίνακες, ενώ είμαστε αντίθετοι στην προσμέτρηση των δυσπρόσιτων (διπλά μόρια) καθώς ήταν εν αγνοία των αναπληρωτών.\nΕπίσης ζητάμε ειδική παροχή προστασίας της μητρότητας και για τις αναπληρώτριες δεδομένου ότι είναι ασφαλισμένες στο ΙΚΑ και τηρούν τις προϋποθέσεις.\nΤα χρήματα δεν επαρκούν\nΠέτρος Γρηγοράκης Αναπληρωτής δάσκαλος επί 8 χρόνια\nΕίμαι αναπληρωτής επί 8 χρόνια. Φέτος εργάζομαι για τρίτη χρονιά σε δημοτικό σχολείο του Ρεθύμνου, είμαι 42 χρονών και με μεταπτυχιακό στην αθλητική διατροφή. Είμαι τρίτεκνος και η σύζυγός μου μένει στην Αθήνα. Παίρνω περίπου 1.000 ευρώ και από αυτά πρέπει να πληρώσω το ενοίκιο, που είναι 250 ευρώ, να φάω και να μετακινηθώ. Στην ουσία δηλαδή δεν μπορώ να ζήσω με αυτά τα χρήματα και συντηρώ με τη σειρά μου το σύστημα.\nΓυρνάμε όλη την Ελλάδα χωρίς να έχουμε καμία ανταπόκριση, ενώ τα κενά παραμένουν στα σχολεία.\nΕίμαι στη ρύθμιση του 24μηνου +ΑΣΕΠ και σε μια μεταβατική περίοδο που υποτίθεται ότι έπρεπε να έχουμε διοριστεί, η οποία κρατάει 5 χρόνια τώρα.\nΣοβαρό θέμα για μας είναι και το κόστος των μετακινήσεων που έχουμε επωμιστεί με προσωπικά μας έξοδα. Πρόσφατα οι ακτοπλοϊκές εταιρείες μείωσαν την έκπτωση για τρίτεκνες οικογένειες από 50% σε 30%.


Τα νέα μέτρα έρχονται, αναζητείται το… σανό! - Ξυπνήστε ρε\n9/17/2017 11:37:00 π.μ.\nΕπικοινωνιακή διαχείριση των δεδομένων νέων μέτρων που φέρνει μαζί της η τρίτη αξιολόγηση αναζητά το Μέγαρο Μαξίμου. Στην κυβέρνηση είναι ενήμεροι για\nτις απαιτήσεις των δανειστών, ώστε να κλείσει το συντομότερο η αξιολόγηση και να τηρηθούν τα χρονοδιαγράμματα. Και οι υπουργοί ετοιμάζονται για αντεπίθεση, σε μια προσπάθεια να πείσουν πως τα πράγματα σήμερα είναι καλύτερα από το παρελθόν.\nΑνώνυμος 17 Σεπτεμβρίου 2017 - 3:03 μ.μ.


Αλέξης Γεωργούλης: Οι αστρονομικές αμοιβές στην τηλεόραση, τα 2 σοβαρά ατυχήματα και η απώλεια του πατέρα του\nby Έπη Τρίμη 11/06/2020 20:04 1238\nΟ Αλέξης Γεωργούλης γεννήθηκε στη Λάρισα στις 6 Οκτωβρίου 1974. Είναι Έλληνας ηθοποιός, σκηνοθέτης και παρουσιαστής ενώ είναι εκλεγμένος ευρωβουλευτής με τον ΣΥΡΙΖΑ και ανήκει στην Ευρωπαϊκή Ενωτική Αριστερά – Βόρεια Πράσινη Αριστερά. Πρόσφατα δέχτηκε επικρίσεις για τη συμμετοχή του στο YFSF όντας ευρωβουλευτής.\nΕίναι το τρίτο από τα τέσσερα παιδιά της οικογένειας Γεωργούλη. Ο πατέρας του ήταν ιδιοκτήτης πρακτορείου Προ-Πο, ενώ η μητέρα του ήταν νηπιαγωγός.\nΑισθάνομαι 100% Λαρισαίος\nΟ Αλέξης Γεωργούλης έχει πει σε συνέντευξή του: “Πέρασα πολύ ωραία χρόνια στη Λάρισα και γι΄αυτό θέλω πάντα να γυρίζω. Η μητέρα μου ζει εκεί, ο πατέρας μου έχει πεθάνει. Κι όταν λέω Λάρισα δεν εννοώ μόνο την πόλη, αλλά τον Όλυμπο, τον Κίσσαβο, τον Αγιόκαμπο που έχει μια παραλία δεκατριών χιλιομέτρων. Εκεί περνούσα τα καλοκαίρια μου, μαζί με όλα τα παιδιά, σαν να ήταν δικός μας ο τόπος. Έχω κρατήσει φιλίες και άλλωστε, με δύο φίλους από το σχολείο έχουμε ανοίξει μαγαζί με ρούχα στη Λάρισα.”.\nΟι σκέψεις περί γάμου…\nΟ Αλέξης Γεωργούλης δεν είναι κατά του γάμου. Μάλιστα έχει πει: “Όποτε σκέφτομαι τον γάμο, μου αρέσει, γιατί μου αρέσει η θαλπωρή του πυρήνα που δίνει η οικογένεια. Δεν έχουν βρεθεί οι κατάλληλες συνθήκες για να το κάνω. Και γι΄αυτό φταίει η ζωή που κάνω και η κοινωνία στην οποία ζω. Αν ήμουν στη Λάρισα θα είχα κάνει οικογένεια και δεν θα το έβλεπα καθόλου αρνητικά. Απλώς είμαι σε έναν άλλον δρόμο”.\nΗ φημολογούμενη σχέση του με τη Μαρίλια Μητρούση\nΛέγεται πως ο ηθοποιός κι ευρωβουλευτής του ΣΥΡΙΖΑ έχει έρθει πολύ κοντά με τη νεαρή τραγουδίστρια και ηθοποιό Μαρίλια Μητρούση, κόρη των ηθοποιών Μιχάλη Μητρούση και Ρουμπίνης Βασιλακοπούλου.Ο Αλέξης και Μαρίλια κυκλοφορούν χωρίς να κρύβονται και πρόσφατα εθεάθησαν μαζί σε εστιατόριο στο Κολωνάκι, ενώ η γνωριμία τους μετράει αρκετό καιρό, αφού πέρασαν μαζί κάποιες ημέρες του περασμένου καλοκαιριού στο εξοχικό της οικογένειας Μητρούση στον Βόλο.\nΟι τηλεοπτικές σειρές που τον ανέδειξαν\nΟ Αλέξης Γεωγούλης έγινε ευρύτερα γνωστός συμμετέχοντας στις τηλεοπτικές σειρές “Είσαι το ταίρι μου” , “Εραστής Δυτικών Προαστίων” μαζί με τη Μαριλίτα Λαμπροπούλου και στην επιτυχημένη τηλεοπτική σειρά 1 μήνας και κάτι, σε σκηνοθεσία του Βασίλη Θωμόπουλου με συμπρωταγωνίστρια τη Ζέτα Δούκα. Φυσικά έχει κάνει λαμπρή καριέρα τόσο στο θέατρο όσο και στον κινηματογράφο.\nΜέχρι τα 22 του δεν υπήρχε η παραμικρή σκέψη στο μυαλό του να γίνει ηθοποιός. Προς το τέλος των σπουδών του στο Ε.Μ.Π., αποφάσισε να ασχοληθεί επαγγελματικά με την υποκριτική. Έτσι παρακολούθησε μαθήματα στο θεατρικό εργαστήρι “Θεατρική Τέχνη” στην Ανώτερη Δραματική Σχολή του Βασίλη Διαμαντόπουλου “Ίασμος” και από το 1996 μέχρι το 2000 στο θέατρο των “Αλλαγών”.\nΣτις ευρωεκλογές του 2019 εκλέχτηκε ευρωβουλευτής με τον ΣΥΡΙΖΑ,στην πέμπτη θέση από τις έξι του κόμματος.\nΗ ισχυρή φιλία με τη Βίκυ Σταυροπούλου\nΟ Αλέξης έχει πει για τη Βίκυ: “Με τη Βίκυ Σταυροπούλου κολλήσαμε από την πρώτη στιγμή, από το κάστινγκ. Περνάμε πάρα πολύ, σαν να είμαστε φίλοι από πάντα. Υπάρχει ακόμα αυτός ο λεπτός ερωτισμός.\nΕγώ άλλωστε πιστεύω ότι τα ομώνυμα έλκονται. Κι όπως φάνηκε και στη σειρά αυτοί οι δύο άνθρωπο ένωσαν τις μοναξιές τους”.\nΟι αστονομικές αμοιβές μετά από τον “Εραστή Δυτικών Προαστίων”\nΟ δημοφιλής ηθοποιός έχει αναφερθεί στο μεγάλο step up που έγινε στο κασέ του, από τη στιγμή που ανέλαβε τον πρωταγωνιστικό ρόλο στον «Εραστή Δυτικών Προαστίων».\nΟ Αλέξης Γεωργούλης είχε πει: «Η επιτυχία άλλαξε πολλά πράγματα, κυρίως σε μηδενικά. Μπήκαν πολλά μηδενικά στο κασέ. Είθισται στην Ελλάδα, όταν δουλεύεις στην αρχή, καμιά φορά να «πληρώνεις» και αν κάνεις επιτυχία, μετά αρχίζουν και σε πληρώνουν και αυτό το νούμερο αρχίζει και μεγαλώνει.\nΤα 2 σοβαρά ατυχήματα που παραλίγο να του κοστίσουν τη ζωή\nΌταν ήταν καλεσμένος στην εκπομπή «The 2night Show» αναφέρθηκε σε δύο σοβαρά ατυχήματα που είχε και παραλίγο να του κοστίσουν τη ζωή.\n«Είχα δύο τροχαία με μηχανή που έφτασα κοντά στο θάνατο» αποκάλυψε αρχικά ο ηθοποιός.\n«Το ένα ήταν όταν κάναμε το “Είσαι το ταίρι μου”. Συνέβη στην Νέα Ερυθραία, στην προέκταση της Κηφισίας. Ήταν όλα τα αμάξια σταματημένα, περνούσα ανάμεσα και εμβόλισα ένα φορτηγάκι, εγώ έφταιγα. Ο γιατρός μου είπε ότι αν δεν ήμουν στην Ερυθραία και ήμουν αλλού, με τη κίνηση που υπήρχε, δεν θα την κάναμε τη συζήτηση αυτή. Είχα εσωτερική αιμορραγία χωρίς να το ξέρω» ανέφερε χαρακτηριστικά.\nΚαι συνέχισε: «Πήγα για ακτινογραφία και στο νοσοκομείο καταρρέω. Με φορείο με πήγαν για υπέρηχο. Είδε η νοσοκόμα ότι κάτι συμβαίνει και αμέσως πήγαν να με βάλουν στο χειρουργείο. Εκείνη τη στιγμή ήρθε ένας άνθρωπος από την παραγωγή στο ΚΑΤ και είπε ότι επειδή έχω ιδιωτική ασφάλιση να με πάνε σε ένα καλύτερο νοσοκομείο. Και του είπε ο γιατρός ότι “τον προλαβαίνουμε δεν τον προλαβαίνουμε και θέλετε να τον πάτε άλλου;”».\nΓια το δεύτερο ατύχημα που είχε, αποκάλυψε: «Στο δεύτερο ατύχημα είχα χτυπήσει με τη μούρη και γι’ αυτό έχω στραπατσαρισμένη μύτη. Έσπασα τη μεσαία ακίδα στον πρώτο αυχενικό που είναι τετραπληγία αυτό. Φορούσα κράνος και γι’ αυτό σώθηκα. Στην πρώτη δεν φορούσα. Είχε διαλυθεί η μύτη, είχε κοπεί ο στερνοκλειδομαστοειδής και κάποιες άλλες εκδορές, αλλά ήταν σαν να πήγε να με αποκεφαλίσει το κράνος. Ευτυχώς δεν μου έχουν αφήσει κουσούρια».\nΗ απώλεια του αγαπημένου του πατέρα που του στοίχισε πολύ\n«Ίσως και από την απώλεια του πατέρα, έχω περάσει σε ένα σημείο στο οποίο η απώλεια δεν είναι απώλεια… Είναι μια καινούργια τάξη πραγμάτων όσον αφορά τον δικό σου κόσμο… Γιατί όταν φεύγει κάτι, κάτι άλλο έρχεται και είναι κύκλος…» είπε ο ίδιος, ενώ συμπλήρωσε «Η αλήθεια είναι ότι βλέπω ότι τον έχω μαζί μου. Όχι με την αίσθηση του οράματος ή με μια φωτογραφία, αλλά τον βλέπω πολύ στα αδέρφια μου, στη μητέρα μου, υπάρχει μέσα σε μένα… Και πολλές φορές κάνοντας ρόλους τον βλέπω».\nΓια την προσωπική του ζωή που επιλέγει να κρατάει κρυφή:\nΕίναι όπως ο σκηνοθέτης κάνει πρόβες κεκλεισμένων των θυρών. Κάθε άνθρωπος έχει κάτι που πρέπει να είναι κρυφό, κωδικοποιημένο. Για να δημιουργήσω σε σένα το ενδιαφέρον να θέλεις να με μάθεις θα πρέπει να έχω κάποια σκοτεινά σημεία. Αλλιώς δεν θα θέλεις να μάθεις κάτι. Αν δεν έχω να επικοινωνήσω κάτι μαζί σου και τα ξέρεις όλα δεν έχω λόγο να σου πω κάτι.\nΗ συμμετοχή στο “Your Face Sounds Familiar”\nΟ Αλέξης Γεωργούλης είχε πει για το “Your Face Sounds Familiar”: “Είχε προηγηθεί η πρόταση κι έτσι είχα αποφασίσει να μείνω στην Αθήνα. Είχα να κάνω τηλεόραση από το “Ένας μήνας και κάτι”, το 2008. Ως κριτής προσπαθώ να εκφράζω την άποψή μου ξεκινώντας από τα θετικά. Η βαθμολογία είναι κάπως άδικη, γιατί πρέπει οπωσδήποτε να βάλεις και 3 και 12”.\n25/09/2021 23:45 168\nΣυγκινεί η Ζέτα Δούκα: Κάθε χρόνο, τρεις οικογενειακές φωτογραφίες στο ίδιο μέρος, στην ίδια πόζα\n03/09/2021 20:30 410\n«Κάθε χρόνο εδώ»: Η τρυφερή φωτογραφία της Ζέτας Δούκα αγκαλιά με την 4χρονη κόρη της\n17/08/2021 20:50 652\n16/08/2021 16:20 16/08/2021 16:28 872\nΑΛΕΞΗΣ ΓΕΩΡΓΟΥΛΗΣΒΙΚΥ ΣΤΑΥΡΟΠΟΥΛΟΥΖΕΤΑ ΔΟΥΚΑ


News | AFIS\n18/04/2018:Διαδραστική Περιβαλλοντική Έκθεση ‘Ο Πλανήτης σε Χρειάζεται’\nΗ ΑΦΗΣ συμμετείχε στην Περιβαλλοντική Διαδραστική Έκθεση “ O Πλανήτης σε Χρειάζεται” με το διαδραστικό παιχνίδι “Recycling Mania”.\n15/03/2018:Συνεργασία ΑΦΗΣ με το Σώμα Προσκόπων Κύπρου\nH ΑΦΗΣ ξεκίνησε συνεργασία με το Σώμα Προσκόπων Κύπρου.\n23/11/2017:Ημέρα Ανακύκλωσης Μπαταριών στις Υπεραγορές Alpha Mega\nO Οργανισμός ΑΦΗΣ οργανώνει την "Ημέρα Ανακύκλωσης Μπαταριών" !!!\nΤο Σάββατο 25 Νοεμβρίου ο Οργανισμός μας θα βρίσκεται στις υπεραγορές Alpha Mega σε όλη την Κύπρο από τις 10 το πρωί μέχρι τις 4 το απόγευμα.\n26/05/2017:Έρευνα Κοινής Γνώμης για την ανακύκλωση μπαταριών\nΗ ΑΦΗΣ με στόχο να μελετήσει τις αντιλήψεις και τις στάσεις του κοινού για την ανακύκλωση μπαταριών και να διερευνήσει θέματα που άπτονται της επικοινωνίας του Οργανισμού, διεξήγαγε έρευνα κοινής γνώμης η οποία αποτελείτο από δύο είδη έρευνας, την ποσοτική και την ποιοτική έρευνα.\n26/04/2017:Νικήτρια διαδικτυακού διαγωνισμού «Βρες τη λύση»\nΟ μη κερδοσκοπικός Οργανισμός ΑΦΗΣ, που διαχειρίζεται το πρόγραμμα για την ανακύκλωση των μπαταριών οικιακού τύπου, βράβευσε το νικητή του διαδικτυακού διαγωνισμού «Βρες τη λύση», κ. Μιχάλη Σταύρου, την Τρίτη 25 Μαΐου 2017.\n31/03/2017:Διαγωνισμός για την ανακύκλωση μπαταριών στο Πανεπιστήμιο Κύπρου\nΟ Οργανισμός ΑΦΗΣ οργάνωσε εκδήλωση για την ανακύκλωση μπαταριών στο Πανεπιστήμιο Κύπρου.\n20/02/2017:Οι μασκότ της ΑΦΗΣ στο Καρναβάλι Αγλαντζιάς\nΟ Οργανισμός μας συμμετείχε με τις δικές του μασκότ, τον Μπατα-Ριούλη και την Μπατα-Ριούλα, στο Καρναβάλι της Αγλαντζιάς που πραγματοποιήθηκε στις 19 Φεβρουαρίου. Οι μασκότ έστειλαν το δικό τους περιβαλλοντικό μήνυμα ενώ παράλληλα διασκέδαζαν μικρούς και μεγάλους με τα καμώματά τους.\n28/11/2016:Συμμετοχή στο Φεστιβάλ Αγάπης Carlsberg\nO Οργανισμός μας θα συμμετέχει στο Φεστιβάλ Αγάπης Carlsberg. H ΑΦΗΣ θα βρίσκεται στην εκδήλωση με το πολύ ενδιαφέρον παιχνίδι της τοξοβολίας με στόχο τον κάδο ανακύκλωσης μπαταριών.\n17/11/2016:Χριστουγεννιάτικη εκδήλωση ΑΦΗΣ στο 'The Mall of Cyprus'\nΗ ΑΦΗΣ διοργανώνει και φέτος τη Χριστουγεννιάτικη της εκδήλωση στο 'The Mall of Cyprus' στη Λευκωσία.\nΕλάτε να παίξετε με το νέο, διασκεδαστικό παιχνίδι της ΑΦΗΣ! Βάλτε όλες τις μπαταρίες στους κάδους ανακύκλωσης και κερδίστε!\n07/11/2016:H ΑΦΗΣ συμμετέχει στο Forum Fun Day!!!\nΗ ΑΦΗΣ συμμετέχει στο Forum Fun Day!\nΕλάτε να παίξουμε και να μάθουμε για την ανακύκλωση των μπαταριών και το περιβάλλον. Ας στηρίξουμε όλοι μας το φιλανθρωπικό παζαράκι της Ιδιωτικής Σχολής Forum.\n17/10/2016:Ξεπέρασε τις προσδοκίες το Φεστιβάλ Περιβάλλοντος και Ανακύκλωσης Λεμεσού!\nΠλήθος κόσμου συμμετείχε στο Φεστιβάλ Περιβάλλοντος και Ανακύκλωσης Λεμεσού, που πραγματοποιήθηκε το Σάββατο 15 Οκτωβρίου 2016, από τις 10:00 το πρωί μέχρι τις 6:00 το απόγευμα, στο Μώλο της Λεμεσού.\n03/10/2016:Η ΑΦΗΣ στο Φεστιβάλ Περιβάλλοντος και Ανακύκλωσης Λεμεσού\nΗ ΑΦΗΣ θα βρίσκεται και φέτος στο Φεστιβάλ Περιβάλλοντος και Ανακύκλωσης Λεμεσού!\nΘα σας περιμένουμε να παίξουμε και να μάθουμε τα πάντα για την ανακύκλωση μπαταριών και όχι μόνο....


ΕΚΠΑ - Κοροναϊός: Νέα μεθοδολογία ανίχνευσης μεταλλάξεων σε λύματα\nΗ συγκεκριμένη μεθοδολογία μπορεί να εξάγει αποτελέσματα ακόμη και σε 50 ml δείγματος\nΜια νέα μοριακή μεθοδολογία ανίχνευσης\nκαι ποσοτικού προσδιορισμού μεταλλαγμένων στελεχών του SARS-CoV-2 σε δείγματα λυμάτων με χρήση μιας σειράς τεχνικών, στις οποίες περιλαμβάνεται και η αλληλούχηση επόμενης γενιάς (Next Generation Sequencing/NGS), έχει αναπτυχθεί στο Εθνικό και Καποδιστριακό Πανεπιστήμιο Αθηνών (ΕΚΠΑ), μέσω της συνεργασίας Ερευνητικών Μονάδων.\nΤα αποτελέσματα της ανάλυσης ανέδειξαν την παρουσία ειδικών μεταλλάξεων (genetic markers) του στελέχους Β.1.1.7/UK lineage (Variant VOC_202012/01) -γνωστό ως "βρετανικό" στέλεχος-σε ποσοστό 96,8% επί του συνόλου των αλληλουχιών.\nΤαυτόχρονα, η μετάλλαξη S:A222V, η οποία είχε αρχικά ταυτοποιηθεί στο στέλεχος Β.1.177/Spain (Variant 20A.EU1) - γνωστό ως "ισπανικό" στέλεχος - προσδιορίστηκε σε ποσοστό ~26%. Έτσι το "ισπανικό" στέλεχος που επικρατούσε τον Νοέμβριο φαίνεται να συνδυάζεται κατά ένα μικρό ποσοστό με το "βρετανικό" και σιγά σιγά να εξαλείφεται. Τέλος, μια σειρά νέων μεταλλάξεων εντοπίστηκαν και βρίσκονται υπό περαιτέρω διερεύνηση.


Hi-tech μαντρί «κάρφωσε» τους ληστές του Διστόμου\n4-06-2015 | 12:42μμ\nΜια hi-tech… στάνη (!) πρόδωσε τη συμμορία του Διστόμου! Το δρομολόγιό τους με το τζιπ μάρκας Navara καταγράφηκε από…\nΜια hi-tech… στάνη (!) πρόδωσε τη συμμορία του Διστόμου! Το δρομολόγιό τους με το τζιπ μάρκας Navara καταγράφηκε από την κάμερα ασφαλείας που είχε τοποθετήσει ένας κτηνοτρόφος στο μαντρί του σε επαρχιακό δρόμο του Αμπελώνα μετά τα κρούσματα ζωοκλοπής!\nΣύμφωνα με διασταυρωμένες πληροφορίες, οι αστυνομικοί είχαν εντοπίσει το ίδιο όχημα στη ληστεία στη Φαρκαδώνα Τρικάλων και είχαν καταλήξει στο συμπέρασμα ότι οι δράστες ήταν οι καταζητούμενοι ληστές του Διστόμου. Δεν μπορούσαν όμως να εντοπίσουν το κρησφύγετό τους, ώσπου έφτασε η ανέλπιστη βοήθεια από την κάμερα παρακολούθησης της στάνης κοντά στον Αμπελώνα Λάρισας, όπου οι τρεις συνεργοί διέπραξαν τη δεύτερη ληστεία και διέφυγαν με το Navara με κατεύθυνση προς τον Βόλο! Η εικόνα που κατέγραψε η κάμερα έδωσε στους αστυνομικούς την άκρη του νήματος που τους οδήγησε στον Βόλο, όπου τον έλεγχο των ερευνών ανέλαβε η Αντιτρομοκρατική.\nΟι ληστές έκαναν και δεύτερο λάθος, που δεν ήταν άλλο από τις… βόλτες του μετέπειτα αυτόχειρα Σπύρου Δραβίλα στον Βόλο με την κλεμμένη Τζάγκουαρ! Και αυτή καταγράφηκε από τις κάμερες καταστημάτων και οι αστυνομικοί επιβεβαίωσαν ότι πράγματι οι ληστές βρίσκονταν στον Βόλο. Φαίνεται μάλιστα ότι οι κινήσεις του Δραβίλα είχαν αποτελέσει σημείο τριβής με τον Σπύρο Χριστοδούλου, ο οποίος φέρεται ότι είχε… επιπλήξει το πιο νέο μέλος της συμμορίας. Ο Χριστοδούλου και ο Δραβίλας κατέληξαν στη μεζονέτα στη Νέα Αγχίαλο προκειμένου να βρίσκονται κοντά στον «ληστή με τα μαύρα» Γρηγόρη Τσιρώνη που μαζί με την αλλοδαπή (από την Τσεχία) σύζυγό του είχαν νοικιάσει εδώ και δύο χρόνια τη μονοκατοικία στα Λεχώνια. Μάλιστα ο Τσιρώνης χρησιμοποίησε πλαστή ταυτότητα με τα στοιχεία υπαρκτού προσώπου που εργάζεται ως μοντέρ σε γνωστή εκπομπή μαγειρικής! Ο τεχνικός έμεινε έκπληκτος όταν ενημερώθηκε από την Αντιτρομοκρατική ότι είχε χρησιμοποιηθεί το όνομά του και χθες το πρωί έδωσε κατάθεση.


Τένις: Φέντερερ Vs Ναδάλ στο «Μπερναμπέου» με 80.000 θεατές! | Alphafreepress.gr\nalphafreepress.gr / ΑΘΛΗΤΙΚΑ / Τένις: Φέντερερ Vs Ναδάλ στο «Μπερναμπέου» με 80.000 θεατές!\nΤένις: Φέντερερ Vs Ναδάλ στο «Μπερναμπέου» με 80.000 θεατές!\nΤένις: Ο πρόεδρος της Ρεάλ Μαδρίτης Φλορεντίνο Πέρεθ θέλει να διεξαχθεί αγώνας τένις στο «Σαντιάγο Μπερναμπέου» και να σπάσει κάθε ρεκόρ στην ιστορία του αθλήματος με 80.000 θεατές\n13.09.2019 | 12:03\nΤένις: Η ιδέα του Φλορεντίνο Πέρεθ έπεσε στο τραπέζι αλλά είναι άγνωστο το αν και πότε θα πραγματοποιηθεί. Ο ισχυρός άνδρας της Ρεάλ Μαδρίτης θέλει να διοργανωθεί αγώνας τένις στο «Σαντιάγο Μπερναμπέου» με 80.000 θεατές προκειμένου να σπάσει κάθε ρεκόρ στην ιστορία του αθλήματος. Και δεν θα είναι φυσικά ένας τυχαίος αγώνας. Μια αναμέτρηση του Ρότζερ Φέντερερ με τον Ράφα Ναδάλ θα έγραφε ιστορία στο ηλικίας 72 ετών ιστορικό γήπεδο, που δεν έχει φιλοξενήσει παρόμοιο γεγονός.\nΗ ιδέα δεν είναι καινούρια, ωστόσο επανήλθε στο προσκήνιο λόγω του αγώνα που έχει προγραμματιστεί για φιλανθρωπικό σκοπό στις 7 Φεβρουαρίου του 2020 στο Κέιπ Τάουν ανάμεσα στους δύο σπουδαίους τενίστες. Πρόκειται για αναμέτρηση που είναι ήδη sold out με 50.000 εισιτήρια και θα διεξαχθεί στην πόλη που γεννήθηκε η μητέρα του Φέντερερ. Τα έσοδα θα διατεθούν σε ιδρύματα για παιδιά στη Νότιο Αφρική.\nΤο νέο και το παλιό ρεκόρ\nΤα 50.000 εισιτήρια αποτελούν αριθμό ρεκόρ στην ιστορία του τένις, καθώς τα περισσότερα που είχαν διατεθεί ποτέ ήταν το 2010 στις Βρυξέλλες (35.681) σε αγώνα επίδειξης ανάμεσα στην Κιμ Κλάιστερς και την Σερένα Γουίλιαμς, με νικήτρια την Βελγίδα. Ο Φλορεντίνο Πέρεθ θεωρεί ότι τα 80.000 στο «Μπερναμπέου» θα εξαντληθούν, αρκεί ο αγώνας να είναι ανάμεσα στα κορυφαία ονόματα.\nΤο 2012 άλλωστε ήταν όλα έτοιμα για να διεξαχθεί ένας αγώνας στο ίδιο γήπεδο στην Μαδρίτη ανάμεσα στον Ράφα Ναδάλ και τον Νόβακ Τζόκοβιτς. Ένας τραυματισμός του Ισπανού όμως ματαίωσε το γεγονός και έκτοτε δεν ασχολήθηκε κανείς ζεστά για να πραγματοποιηθεί. Ο Πέρεθ δείχνει έτοιμος να οργανώσει τα πάντα για να γράψει ιστορία, οπότε μέσα στις επόμενες μέρες ίσως να βρεθεί και η κατάλληλη ημερομηνία για την συγκεκριμένη αναμέτρηση, στην οποία αντί του Τζόκοβιτς ο αντίπαλος του Ναδάλ θα είναι ο Φέντερερ. Για τον Ναδάλ δεν τίθεται θέμα απουσίας από ένα τέτοιο παιχνίδι διότι εκτός από Ισπανός είναι και μέλος της Ρεάλ Μαδρίτης, ενώ πρόσφατα είχε εξεταστεί η προοπτική να γίνει κάποια στιγμή ακόμη και πρόεδρος του συλλόγου.


Άγιος Σώστης: Εκτέλεσαν τον πατέρα, επειδή ο γιος, τους χρωστούσε 600 ευρώ! - Athens Daily\nΑρχική EΛΛΑΔΑ Άγιος Σώστης: Εκτέλεσαν τον πατέρα, επειδή ο γιος, τους χρωστούσε 600 ευρώ!\nΠροηγούμενο άρθροΕκτός Σύμβασης Κωνσταντινούπολης και επίσημα, πλέον, η Τουρκία – Εκτοξεύτηκαν οι γυναικοκτονίες!\nΕπόμενο άρθροΟ Τσίπρας στα Σκόπια, για να «ξεπλύνει» τις προκλήσεις των Σκοπιανών και του Ζάεφ! Θα πραγματοποιήσει και κεντρική ομιλία!


Εμφανίσεις Προφίλ: 725\nΑνώτερα Θεωρητικά Μουσικής. (Αρμονία-Αντίστιξη-Φυγή-Σύνθεση) Προετοιμασία για εισαγωγή στα τμήματα Μουσικών Σπουδών.\nΣεμινάρια, Φωνητική - Ορθοφωνία\nΑσπρόπυργος, Γέρακας, Ελευσίνα, Κηφισιά, Μέγαρα, Νέα Πέραμος, Σαλαμίνα, Χαϊδάρι, Χαλάνδρι\nΣυνθέτης-Μουσικολόγος Α.Π.Θ. Με εκπαιδευτική εμπειρία και με συνεχή επιμόρφωση.\nΑγαμέμνωνος 6 Νεράκι-Ν.Πέραμος


Rhoeco - Βιολογικό Βοτανικό Ρόφημα Forest - KB Store - Thessaloniki\nRhoeco - Βιολογικό Βοτανικό Ρόφημα Forest ποσότητα\nΚατηγορία: Τσάι και Ροφήματα Ετικέτα: tea\nRhoeco – Βιολογικό Βοτανικό Ρόφημα Forest!\nΤο FOREST συνδυάζει μια ποικιλία από άνθη, φύλλα, καρπούς και σπόρους βοτάνων, που ισορροπούν μοναδικά μεταξύ τους, δίνοντας μια χνουδωτή και γεμάτη αίσθηση τόσο στο μάτι -ως ξηρή δρόγη- όσο και στον ουρανίσκο – ως ρόφημα. Απολαύστε το Rhoeco – Βιολογικό Βοτανικό Ρόφημα Forest οποιαδήποτε ώρα της ημέρας επιθυμείτε.\nΠερισσότερα ροφήματα εδώ.\nΟ ιδανικός τρόπος προετοιμασίας του ροφήματος είναι η έγχυση.\nΤοποθετείτε 1-2g [περίπου 1 κουτ. του γλυκού] μείγμα για κάθε φλιτζάνι, σε ένα σκεύος που κλείνει. Περιχύνετε τα βότανα με ζεστό νερό [95ºC] και αφήνετε για 8-10′. Σουρώνετε και σερβίρετε.\n– Πίνεται ευχάριστα χωρίς προσθήκη γλυκαντικής ουσίας. Αν προτιμάτε τα γλυκά ροφήματα, προσθέστε μια μικρή ποσότητα μέλι.\n– Παρασκευάστε το κρύο για να το απολαμβάνετε και τους θερμούς μήνες του χρόνου.\nΣυστατικά Κυνόροδο*, Φασκόμηλο*, Τσάι του βουνού*, Μάραθο*, Ύσσωπος*, Μολόχα*, Δίκταμο*\nΌταν το περιεχόμενο τελειώσει, επαναχρησιμοποιήστε την κομποστοποιήσιμη συσκευασία και μετατρέψτε τη σε δοχείο φύτευσης! Ακολουθείστε τις οδηγίες στην πίσω όψη της ετικέτας, βρείτε το στικ βιολογικών σπόρων κάτω από το καπάκι και “καλλιεργήστε” τα δικά σας αρωματικά φυτά. Βοηθήστε στην προστασία του περιβάλλοντος εφαρμόζοντας το μοντέλο της κυκλικής οικονομίας, μειώνοντας τον όγκο των απορριμάτων.\nRhoeco – Βιολογικό Βοτανικό Ρόφημα Mountain\nRhoeco – Βιολογικό Βοτανικό Ρόφημα Mountain Rhoeco – Βιολογικό Βοτανικό Ρόφημα Sea


18 Οκτωβρίου 2018 15:30:30\nΤην Τετάρτη 17 Οκτωβρίου παρουσιάστηκε υπό την Αιγίδα του Δημάρχου Δημήτρη Στεργίου- Καψάλη από τον Οργανισμό Πολιτισμού και Αθλητισμού (ΟΠΑΘ) του Δήμου Πεντέλης και σε συνεργασία με τον εκδοτικό οίκο Αγγελάκη το βιβλίο του πρώην Λυκειάρχη του Λυκείου της Δ.Κ. Πεντέλης, ιστορικού Λευτέρη Παπακώστα «Ένας Κυβερνήτης για την Ελλάδα» στο Πολιτιστικό Κέντρο Μελισσίων. Δημήτρης Στεργίου-Καψάλης: «Η πολιτική πρέπει να γίνεται με αρχές»\nΟ Δήμαρχος προλογίζοντας το βιβλίο του Λευτέρη Παπακώστα χαιρέτησε την έκδοση και εξήρε τη συγγραφική προσωπικότητά του. Σχετικά με το βιβλίο τόνισε: «Οι εξουσίες είναι απαξιωμένες, μέσα στη γραμμή απαξίωσης υπάρχουν φωτεινοί άνθρωποι, οι οποίοι είναι εμπνευσμένοι και ταγμένοι να προσφέρουν και οι άνθρωποι αυτοί που είναι ταγμένοι να προσφέρουν πολλές φορές έχουν την τύχη του Καποδίστρια. Ο Καποδίστριας, μια προσωπικότητα καταξιωμένη πανευρωπαϊκά, μια προσωπικότητα που έδειξε τη δυναμική του σε μια υπερδύναμη της εποχής, έδειξε τις ικανότητές του στην ανάπτυξη ενός κράτους στο οποίο τον τιμάνε ακόμη σήμερα, της Ελβετίας. Ήρθε στην Ελλάδα το 1928, φορτώθηκε στην πλάτη του μια πατρίδα, η οποία έβγαινε από τετρακόσια χρόνια σκλαβιάς και εκεί αγωνίστηκε να στήσει ένα κράτος. Σ΄ αυτή τη διαδρομή της επαναλειτουργίας ενός κράτους τα πράγματα δεν είναι ρόδινα, ιδίως αν επιδιώκεις να το κάνεις σε μία χώρα που οι άνθρωποί της, όπως είναι η Ελλάδα, είναι πάρα πολύ ικανοί με τεράστιες ικανότητες αλλά και ελαττώματα.\nΈτσι λοιπόν διαχρονικά απαξιώσαμε και απαξιώνουμε τις εξουσίες στην πατρίδα μας, σε όλα τα επίπεδα και εκείνο που δημιουργείται είναι ο φθόνος και γίνεται ακόμα χειρότερος όταν υπεισέρχεται το συμφέρον, όπως έγινε στην περίπτωση του Καποδίστρια. Ένα συμφέρον το οποίο εναργώς το τοποθετεί στο βιβλίο του ο εκλεκτός μας συγγραφέας, ο Λευτέρης Παπακώστας. Ένα συμφέρον το οποίο είναι καταστρεπτικό για την πατρίδα μας γιατί χάνονται τέτοιοι άνθρωποι της ανιδιοτελούς προσφοράς για τον τόπο. Εκείνο που θεωρώ ότι πρέπει να μείνει σε όλους εμάς από το βιβλίο είναι το δίδαγμα ότι τελικά οι εξουσίες πρέπει να επιλέγονται αξιοκρατικά. Η επιστήμη της λογικής λέγεται “πολιτική” και όπως είπε ο Μαχάτμα Γκάντι η πολιτική πρέπει να γίνεται με αρχές».\nΟι παριστάμενοι Στην παρουσίαση παρευρέθηκαν επίσης ο Αντιδήμαρχος Δ.Κ. Μελισσίων κ Σάββας Βορέας, ο Τοπικός Αντιδήμαρχος Δ.Κ. Πεντέλης Γιάννης Ζώης, ο Πρόεδρος της Δ.Κ. Μελισσίων Γιώργος Βορέας, η Αντιπρόεδρος της Β΄Βάθμιας Σχολικής Επιτροπής Χρυσούλα Μπάμπου, η υπεύθυνη του Πολιτιστικού Κέντρου Δ.Κ. Μελισσίων Γιώτα Τσινού, το Μέλος Δ.Σ. της Β΄ Βάθμιας Σχολικής Επιτροπής Μιχάλης Λαγουδάκος, εκπρόσωποι Φορέων και Συλλόγων και πλήθος κόσμου.\nTags: «Ένας Κυβερνήτης για την Ελλάδα»Λευτέρης Παπακώσταςπαρουσίασηπεντέλη\nΆκρως επιτυχημένο το αφιέρωμα στην Αθηναϊκή Αποκριά\nΜουσικό αφιέρωμα στην Αθηναϊκή Αποκριά στο Πολιτιστικό Κέντρο Μελισσίων\n«Άρωμα» από Ιράν στα Μελίσσια


Saint Spyridon Corfu: Αρχιεπίσκοπος Ιερώνυμος : “ Ο Άγιος Σπυρίδων υπήρξε ουράνιος άνθρωπος και επίγειος Άγγελος “.\nΑρχιεπίσκοπος Ιερώνυμος : “ Ο Άγιος Σπυρίδων υπήρξε ουράνιος άνθρωπος και επίγειος Άγγελος “.\nΜε μεγαλοπρέπεια τελέστηκε το πρωί της Δευτέρας 12 Δεκεμβρίου 2016 Πανηγυρικό Αρχιερατικό Συλλείτουργο στο Ιερό Προσκύνημα του Αγίου και Θαυματουργού Σπυρίδωνος, επί τη μνήμη του, προεξάρχοντος του Μακαριωτάτου Αρχιεπισκόπου Αθηνών και πάσης Ελλάδος κ.κ. Ιερωνύμου και συλλειτουργούντων των Σεβασμιωτάτων Μητροπολιτών Ναζαρέτ κ. Κυριακού, Θεσσαλιώτιδος και Φαναριοφερσάλων κ. Τιμοθέου, Άρτης κ. Καλλινίκου και του επιχώριου Μητροπολίτου Κερκύρας, Παξών και Διαποντίων Νήσων κ. Νεκταρίου.\nΣτην προσφώνησή του ο Μητροπολίτης Κερκύρας, αφού ευχαρίστησε τον Μακαριώτατο για την παρουσία του στο νησί της Κέρκυρας, επεσήμανε ότι : “Ἑορτάζει σήμερα ὁ Ἅγιός μας! Ἑορτάζει ὁ τόπος μας τόν προστάτη του στήν περίοδο τῆς εἰρήνης καί τόν πρόμαχό του στήν περίοδο τοῦ κινδύνου. Καί καθώς περατοῦται τό σωτήριον ἔτος 2016, κατά τό ὁποῖο συμπληρώθηκαν τριακόσια χρόνια ἀπό τήν σωτηρία τῆς Κέρκυρας διά τοῦ Ἁγίου μας ἀπό τήν ὀθωμανική ἐπιδρομή μέ τό θαῦμα τῆς 11ης Αὐγούστου 1716 ἦρθε ἡ ὥρα σήμερα νά κάνουμε μία ἀποτίμηση ὄχι τῶν ἐκδηλώσεων διά τῶν ὁποίων ἡ τοπική μας Ἐκκλησία ἀγωνίστηκε νά τιμήσει τήν ἐπέτειο, ἀλλά τοῦ κατά πόσον βιώνουμε τόν Ἅγιο Σπυρίδωνα ὡς προστάτη καί πρόμαχο.\nΒεβαίως καί τό πιστεύουμε ἀκραδάντως ὅτι ὁ Ἅγιός μας εἶναι ὁ προστάτης μας. Διαφυλάττει τήν ὀρθόδοξη πίστη καί παράδοση, καθοδηγῶντας μας στήν διατήρηση τῆς δογματικῆς ἀκεραιότητος καί ἀκρίβειας τῆς πίστεως. Εἴμαστε ὀρθόδοξοι καί μέ τόν Ἅγιο ἐπικεφαλῆς ἀγωνιζόμαστε νά κρατήσουμε τήν αὐθεντικότητά μας σέ μία ἐποχή θρησκευτικοῦ ἀποχρωματισμοῦ. Καθώς προσκυνοῦμε τό ἅγιό σκήνωμά του, δίδουμε τήν ὑπόσχεση ὅτι «ἔστι Θεός ἡμῶν ἐν οὐρανοῖς, ᾧ ἡμεῖς λατρεύομεν, δυνατὸς ἐξελέσθαι ἡμᾶς» (Δανιήλ, 3,17), ὑπάρχει ὁ Θεός μας στόν οὐρανό, Αὐτός τόν ὁποῖο λατρεύουμε καί μπορεῖ νά μᾶς σώσει ἀπό τά ρεύματα τῆς ἀθεΐας, τῆς κακίας, τοῦ ἐγωκεντρισμοῦ, μπορεῖ νά μᾶς προφυλάξει ἀπό τόν διχασμό καί τήν κακία, Ἐκεῖνος πού μᾶς δίνει τήν εὐλογία νά ἔχουμε στόν τόπο μας πατέρα καί φίλο τόν Ἅγιό μας, τήν ἀπαντοχή καί τό καύχημά μας.\nΕἴμαστε ὀρθόδοξοι καί αὐτό τό μήνυμα τό μεταφέρουμε στήν νέα γενιά. Στά παιδιά μας τά ὁποῖα ἐξακολουθοῦν νά ἐκκλησιάζονται. Νά γιορτάζουν τιμῶντας τόν Ἅγιό μας καί παιανίζοντας πρός τιμήν του. Σ’ ἐκεῖνα τά ὁποῖα, εἰς πεῖσμα τῶν καιρῶν, ἀντιστέκονται στήν νοοτροπία ὅτι ὑπάρχουμε μόνο γιά τόν ἑαυτό μας, εἶναι εὐαίσθητα καί ἐνδιαφέρονται γιά τόν συνάνθρωπο. Σ’ ἐκεῖνα τά ὁποῖα μέρα καί νύχτα θά περάσουν ἀπό τόν ναό τοῦ Ἁγίου γιά νά τοῦ ἐναποθέσουν τίς ἀγωνίες καί τα προβλήματά τους ἤ καί γιά νά πάρουν τήν εὐχή του γιά κάθε ἔργο τό ὁποῖο καλοῦνται νά πράξουν “.\nΕν συνεχεία το λόγο κήρυξε ο Μακαριώτατος Αρχιεπίσκοπος Αθηνών και πάσης Ελλάδος κ.κ. Ιερώνυμος, ο οποίος αφού ευχαρίστησε τον κ. Νεκτάριο, για την αγάπη του και την αβραμιαία φιλοξενία του, επεσήμανε ότι ο Άγιος Σπυρίδων υπήρξε, όπως πολύ ωραία αναφέρει ο ιερός υμνοδός, ουράνιος άνθρωπος και επίγειος Άγγελος. Πέτυχε με τον πνευματικό του αγώνα συν Θεώ, το καθ’ομοίωσιν, δείχνοντάς μας το δρόμο του Αγιασμού και την εν Χριστώ Ιησού κοινωνίας. Ο Άγιος δεν σπούδασε. Ήταν ποιμένας προβάτων. Όμως ολόκληρη η βιοτή του συγκεφαλαιώνεται στη διακονία του πλησίον. Ο Χριστός τον εκόσμισε με τα Χαρίσματα του Παρακλήτου, την αγάπη, την ταπείνωση, τη μακροθυμία και την ελπίδα. Η Εκκλησία μας τιμά τους Αγίους για δύο λόγους. Πρώτον για να τους ευχαριστήσει, καθότι εκείνοι αενάως πρεσβεύουν και έχουν παρρησία ενώπιον του θρόνου του Παντοκράτορος Θεού και δεύτερον για να παραδειγματιστούμε εμείς οι ίδιοι και να μιμηθούμε τη ζωή τους.\nΕπιπλέον ο Μακαριώτατος υπογράμμισε ότι ιδιαίτερα στη σημερινή εποχή, μια εποχή δύσκολη από όλες τις απόψεις, χρειάζεται να βρούμε την ανθρωπιά μας, διότι σήμερα η λέξη άνθρωπος έχει δυστυχώς αντικατασταθεί από τη λέξη άτομο. Χαρακτηριστικό του ατόμου, σύμφωνα και με τις θετικές επιστήμες είναι ότι δεν μερίζεται. Αυτό ερμηνεύεται θεολογικά ως έλλειψη του “κοινωνείν”. Η Εκκλησία μας όμως, ως Σώμα του Χριστού, μάς καλεί ευχαριστιακά, να γίνουμε κοινωνοί του Σώματος και Αίματος του Σωτήρος μας, ως αδελφοί. Γι’αυτό και η Εκκλησία δεν διώχνει κανέναν από κοντά Της, αλλά ως στοργική Mητέρα απλώνει τα χέρια Της, περιμένοντας τα τέκνα Της, να επιστρέψουν κοντά Της. Ο άνθρωπος ελεύθερα αποφασίζει αν θα βρίσκεται εντός της Εκκλησίας ή εκτός.\nΚαταλήγοντας ο Μακαριώτατος ευχήθηκε ο Άγιος Σπυρίδων να δίδει φώτιση και ενότητα σε όλους μας.\nΑναρτήθηκε από Agios Spyridon Corfu στις 4:38 μ.μ.


Ο οδηγός του Botox - Κοντογιάννης Θάνος\nΟλοένα και περισσότερες γυναίκες καταφεύγουν στην επιλογή του Botox για να μπορέσουν να διατηρήσουν την νεότητα και την σφριγηλότητα του δέρματός τους.\nΑς δούμε τις βασικές πληροφορίες όσον αφορά το botox και να απαντήσουμε στις βασικές ερωτήσεις που μας θέτουν οι ασθενείς:\nΠου εφαρμόζεται κατά κύριο λόγο;\nΤι δεν ξέρουμε για το Botox;\nΑυτό που σίγουρα δε γνωρίζουν οι περισσότεροι είναι ότι η βοτουλινική τοξίνη (botox ή dysport) συστήνεται να γίνεται τακτικά, καθώς έτσι εξαλείφονται οι αυλακώσεις, και γενικότερα το «τσαλάκωμα» του δέρματος, που δημιουργείται με τη φυσιολογική φθορά του χρόνου και την υπερδραστηριότητα των μυών.\nΠοιας ειδικότητας ιατρούς πρέπει να εμπιστευόμαστε για την θεραπεία αυτή;\nΗ βοτουλινική τοξίνη είναι μια ενέσιμη μέθοδος, μια ιατρική θεραπεία, που επιτρέπεται να την εφαρμόζουν αποκλειστικά και μόνο οι ιατροί των εξής ειδικοτήτων: δερματολόγοι και πλαστικοί χειρουργοί, αφού εκείνοι έχουν γνώση ανατομίας του προσώπου.\nΟ Πλαστικός Χειρουργός, Θάνος Κοντογιάννης είναι πάντα στη διάθεσή σας στο 210 72 26 711 & 693 2210 070 για να σας ενημερώσει σχετικά με το Botox και την εφαρμογή του αλλά και να σας συστήσει την καλύτερη λύση, σύμφωνα με τις εξατομικευμένες ανάγκες σας.


"Παγωμένο" πρωινό .... - EPIRUS TV NEWS\n"Παγωμένο" πρωινό ....\nEpirus TV NEWS 11/21/2017 08:48:00 π.μ.\nΜε αρνητικές θερμοκρασίες ξύπνησαν σήμερα οι κάτοικοι σε αρκετές ορεινές περιοχές του Ν.Ιωαννίνων ,με τον υδράργυρο να κάνει "βουτιά " στους -5°C στη Βοβούσα !\nΜε το θερμόμετρο στους -3°C ξημέρωσαν στο Μέτσοβο ,στους -2°C στην Αγία Κυριακή Ιωαννίνων ,στο Κεράσοβο Ιωαννίνων ,στην Κόνιτσα ,στο Πάπιγκο ,στο Τρίστενο ,στο Τσεπέλοβο και στην Τύρια ,ενώ στο Σκαμνέλι Ζαγορίου είδαν χθες και τις πρώτες για φέτος νιφάδες!\nΑισθητή είναι η πτώση της θερμοκρασίας και στο λεκανοπέδιο των Ιωαννίνων ,με το θερμόμετρο να δείχνει τις πρώτες πρωινές ώρες -1°C.\n"Παγωμένο" πρωινό .... Reviewed by Epirus TV NEWS on 11/21/2017 08:48:00 π.μ. Rating: 5


Ένας χρόνος κυβέρνησης ΣΥΡΙΖΑ: Τα 20 μεγαλύτερα ψέματα Τσίπρα ακριβώς όπως τα είπε... ο ίδιος | molonoti.gr\nΥποβλήθηκε από ουτις στις Κυρ, 24/01/2016 - 10:50.\nΙδού τα 20 μεγάλα ψέματα Τσίπρα όπως ακριβώς τα είπε ο ίδιος (χωρίς καμία τροποποίηση των δηλώσεών του), με αφορμή την "επέτειο" του ενός χρόνου διακυβέρνησης της χώρας από τον ΣΥΡΙΖΑ. Τα 20 ψέματα τα παραθέτει το ΠΑΣΟΚ και είναι:\n8. «Θεσπίζουμε το αφορολόγητο όριο στα 12. 000 ευρώ. Καταργούμε τον ΕΝΦΙΑ από το 2015 και τον αντικαθιστούμε με Φόρο Μεγάλης Ακίνητης Περιουσίας.». «Το 2015, όμως, δεν θα υπάρχει ΕΝΦΙΑ. Και αυτό είναι δέσμευση.»\n13. «Επίσης, θεωρούμε αναγκαία την ίδρυση ενδιάμεσου φορέα για την διαχείριση των «κόκκινων» και επιχειρηματικών δανείων, που από τη μια πλευρά θα προστατεύει τα υπερχρεωμένα νοικοκυριά και τους μικρούς και τους μεσαίους επιχειρηματίες και από την άλλη θα μεριμνά για τη μη επιβάρυνση των τραπεζικών ισολογισμών. Μέχρι την ψήφιση των νομοθετημάτων και την έκδοση των απαραίτητων υπουργικών αποφάσεων για την υλοποίηση των μέτρων ρύθμισης των «κόκκινων» δανείων απαγορεύεται κάθε πλειστηριασμός πρώτης κατοικίας καθώς και η μεταβίβαση ενυπόθηκων δανείων χωρίς τη σύμφωνη γνώμη του οφειλέτη σε μη αναγνωρισμένα τραπεζικά ιδρύματα σε Έλληνες ή ξένους κερδοσκόπους.»\n14. «Καμία, λοιπόν, αύξηση ορίων ηλικίας, καμία μείωση κύριων και επικουρικών συντάξεων! Διατηρούμε τον δημόσιο αναδιανεμητικό καθολικό χαρακτήρα της κοινωνικής ασφάλισης με σεβασμό στα θεμελιωμένα από τον νόμο συνταξιοδοτικά δικαιώματα. Πρώτο μέτρο για τη στήριξη των χαμηλοσυνταξιούχων η επαναχορήγηση δέκατης τρίτης σύνταξης ως δώρο Χριστουγέννων στο τέλος του 2015 σε όποιους λαμβάνουν συντάξεις χαμηλότερες των 700 ευρώ μηνιαίως.»\n18. «Η Ελλάδα δεν μπορεί να γυρίσει πίσω στην εποχή των μνημονίων και της υποτέλειας. Αυτό το έχουν καταλάβει πια όλοι στην Ευρώπη. Δεν υπάρχει δρόμος επιστροφής.». «Θα ήταν σαν να αποδεχόμασταν ότι δεν έχει κανένα νόημα να κάνουμε εκλογές σε αυτόν τον τόπο. Ας έρθουν εδώ οι τεχνοκράτες της τρόικα να καταλάβουν τα κυβερνητικά έδρανα και τα Υπουργεία.»


ΤΟΥΡΚΙΚΑ Μ.Μ.Ε. ΕΠΙΚΑΛΟΥΝΤΑΙ ΠΡΟΦΗΤΕΙΕΣ ΤΟΥ ΓΕΡΟΝΤΑ ΠΑΙΣΙΟΥ ΘΕΛΩΝΤΑΣ ΝΑ ΣΤΕΙΛΟΥΝ ΜΗΝΥΜΑ ΑΥΤΟΣΥΓΚΡΑΤΗΣΗΣ ΣΤΟΝ ΕΡΤΟΓΑΝ - Zacharias & Friends\nHome ΨΥΧΟΛΟΓΙΑ ΑΣΤΡΟΛΟΓΙΑ ΤΟΥΡΚΙΚΑ Μ.Μ.Ε. ΕΠΙΚΑΛΟΥΝΤΑΙ ΠΡΟΦΗΤΕΙΕΣ ΤΟΥ ΓΕΡΟΝΤΑ ΠΑΙΣΙΟΥ ΘΕΛΩΝΤΑΣ ΝΑ ΣΤΕΙΛΟΥΝ ΜΗΝΥΜΑ ΑΥΤΟΣΥΓΚΡΑΤΗΣΗΣ...\nΤΟΥΡΚΙΚΑ Μ.Μ.Ε. ΕΠΙΚΑΛΟΥΝΤΑΙ ΠΡΟΦΗΤΕΙΕΣ ΤΟΥ ΓΕΡΟΝΤΑ ΠΑΙΣΙΟΥ ΘΕΛΩΝΤΑΣ ΝΑ ΣΤΕΙΛΟΥΝ ΜΗΝΥΜΑ ΑΥΤΟΣΥΓΚΡΑΤΗΣΗΣ ΣΤΟΝ ΕΡΤΟΓΑΝ\nΜε την φράση “Paisios’ un kehanetleri”, δηλαδή, “Οι προφητείες του Αγίου Παισίου”, τουρκικές εφημερίδες όπως η Aksam, Vatan και Sabah και ιστοσελίδες όπως Gazeteoku, κάνουν συνεχώς κάποια αφιερώματα στον Όσιο Παΐσιο δίνοντας ιδιαίτερη προσοχή στις προφητείες του για την Τουρκία και την Κωνσταντινούπολη.\nΙδιαίτερη προσοχή δίνουν στην άλλη πλευρά του Αιγαίου στα όσα προφητέψει ο Άγιος Παΐσιος για την Κωνσταντινούπολη, “Yunanlıların İstanbul hayali”, δηλαδή το “Το Όνειρο των Ελλήνων για την Κωνσταντινούπολη”, όπως το προφήτεψε ο Όσιος Παΐσιος.\nΑπόσπασμα από την σειρά ντοκιμαντέρ, ρωσικής παραγωγής (Ο Οικουμενικός Αγιορείτης Άγιος Παΐσιος – επεισόδιο 6 «Τα τελευταία χρόνια της επίγειας ζωής»), η οποία γυρίστηκε με βάση το βιβλίο ¨Ο βίος του Γέροντος Παϊσίου του Αγιορείτου¨, που γράφτηκε από τον Ιερομόναχο Ισαάκ.\n“Η Ελλάδα κατάντησε σκισμένο πουκάμισο και αυτή τη στιγμή κυβερνάται από το διάβολο. Είμαστε ένας όχλος πια πρόβατα δίχως ποιμένα, δεν ξέρουμε που να πάμε. Δε γνωρίζουμε που είναι το φως και που το σκοτάδι. Ζούμε τους έσχατους καιρούς, την εποχή του αντίχριστου όπου η εμφάνιση του θα γίνει αμέσως μετά το τελικό χάραγμα που έρχεται σύντομα.\nΜετάνοια χρειάζεται και για τις επιλογές που κάναμε στα πολιτικά πρόσωπα, διότι αυτές οι επιλογές όλων των περασμένων ετών οδήγησαν τη Χώρα στη σημερινή της κατάντια.\nΜεγάλο ρόλο στη συνέχιση της πτώσης του Έλληνα, έχει παίξει το σατανοκούτι που έχουν όλοι στα σπίτια τους και που πρέπει να σταματήσουν να το κοιτούν όλοι, ακόμα και τα παιδιά μας γιατί από αυτό παίρνουν όλα τα μηνύματα που ο αντίχριστος θέλει να μεταφέρει σε εσάς και τα παιδιά σας, η ειδωλολατρία του χρήματος και της σάρκας περνούν μέσα από το σατανοκούτι στα παιδιά μας, που από μικρά γίνονται λάτρεις αυτού του τρόπου ζωής.\nΟ πόλεμος θα γίνει και οι Έλληνες δε θα πρέπει να τον φοβούνται γιατί θα είναι από Θεό. Υπάρχουν αξιωματικοί που έχουν κάλεσμα από το Θεό και είναι ευλογημένοι να πολεμήσουν σαν Ήρωες. Η Τουρκία θα αφανιστεί και οι Τούρκοι μαζί της, το 1/3 της χώρας θα σκοτωθεί, το 1/3 θα βαφτιστούν χριστιανοί και οι υπόλοιποι θα χαθούν στα βάθη της χώρας.\nΟ Ηγέτης που θα λυτρώσει τους Έλληνες και τη χώρα υπάρχει είναι ευλογημένος από το Θεό, καθαρός στην ψυχή, Χριστιανός Ορθόδοξος και δεν είναι έλληνας πολιτικός.\nΟι συνθήκες θα επιτρέψουν στον κόσμο να τον αναδείξει γρήγορα και επειδή θα θέσει σαν κορώνα της πολιτικής του τον Χριστιανικό πολιτισμό θα ενώσει όλους τους Έλληνες και θα αναδείξει με τις πράξεις του τη αναγέννηση του Ορθόδοξου Χριστιανισμού σε όλο τον κόσμο.\nPrevious articleΜΗΝΥΣΗ ΓΙΑ ΣΚΑΝΔΑΛΟ COVID-19 ΕΤΟΙΜΑΖΕΤΑΙ ΟΜΑΔΑ ΓΕΡΜΑΝΩΝ ΔΙΚΗΓΟΡΩΝ\nNext articleΕΤΣΙ ΘΑ ΚΑΤΑΛΑΒΕΤΕ ΟΤΙ ΣΑΣ ΓΟΥΣΤΑΡΕΙ Η ΓΥΝΑΙΚΑ


Σκωτία: Κανόνισε ραντεβού στο Tinder, αλλά τον απήγαγαν και τον έκαψαν (Σκληρές εικόνες) | Reader\nΣκωτία: Κανόνισε ραντεβού στο Tinder, αλλά τον απήγαγαν και τον έκαψαν (Σκληρές εικόνες)\nΈνας έφηβος Σκωτσέζος στρατιώτης απήχθη και κατέληξε με εγκαύματα, έχοντας κλείσει ένα ραντεβού μέσω Tinder\nΟ 18χρονος Κόμπαν Μακ Λέλαντ είχε συμφωνήσει να συναντηθεί με μια γυναίκα τις πρώτες πρωινές ώρες της Κυριακής, 21 Μαρτίου, αφού είδε πως τα προφίλ τους στη δημοφιλή ιστοσελίδα ταίριαζαν.\nΌμως, μετά την άφιξή του στο σημείο όπου είχε οριστεί το ραντεβού, φέρεται να έπεσε θύμα απαγωγής από έναν άνθρωπο, ο οποίος του επιτέθηκε και αρνήθηκε να τον αφήσει να φύγει. Ο 19χρονος Ντίλαν Ρίγκμπι συνελήφθη επ'αυτοφώρω και κατηγορείται για απόπειρα δολοφονίας. Ο Μακ Λέλαντ, ο οποίος ζει στο Κόλιντον του Εδιμβούργου, μεταφέρθηκε εσπευσμένα στο νοσοκομείο για να αντιμετωπίσει τα τραύματά του και πλέον πάσχει από εγκαύματα, πληγές, αλλά και ψυχικό τραύμα.\nΕκπρόσωπος του Υπουργείου Άμυνας της Σκωτίας επιβεβαίωσε ότι ο Κόμπαν υποβάλλεται σε θεραπεία για τα τραύματά του και η αστυνομία ερευνά το περιστατικό.\nΟ 19χρονος που του επιτέθηκε κατηγορείται επίσης για απαγωγή και επίθεση που οδήγησε σε σοβαρό τραυματισμό και κίνδυνο ζωής. Μια σελίδα GoFundMe που δημιουργήθηκε για να βοηθήσει τον Κόμπαν δείχνει συγκλονιστικές εικόνες των τραυματισμών του, καθώς η οικογένειά του προσπαθεί να συγκεντρώσει 2.000 λίρες για τη θεραπεία του.\n«Αν και είμαστε τόσο τυχεροί που ο Κόμπαν είναι ακόμα ζωντανός και εδώ μαζί μας σήμερα, δοκιμαζόμαστε από μεγάλο πόνο γνωρίζοντας τον μακρύ δρόμο που έχουμε μπροστά μας. Στοχεύουμε να συγκεντρώσουμε χρήματα για να βοηθήσουμε σε οποιαδήποτε θεραπεία μπορεί να χρειαστεί ο Κόμπαν, καθώς υπάρχει πολύ μεγάλη πιθανότητα να υποφέρει από σύνδρομο μετα-τραυματικού στρες έπειτα από αυτό το φρικτό γεγονός. Παρακαλώ, βοηθήστε και μοιραστείτε με οποιονδήποτε τρόπο μπορείτε. Η οικογένειά μας κι εκείνος θα σας είμαστε για πάντα ευγνώμονες», αναφέρει η έκκληση που απηύθυναν οι συγγενείς του.


Ευρωζώνη: Μικρότερη η ύφεση στο τέταρτο τρίμηνο του 2020 λόγω της ελαφράς ανάπτυξη Γερμανίας και Ισπανίας | Libre\nΕυρωζώνη: Μικρότερη η…\nΕυρωζώνη: Μικρότερη η ύφεση στο τέταρτο τρίμηνο του 2020 λόγω της ελαφράς ανάπτυξη Γερμανίας και Ισπανίας\nΣύμφωνα με αρχικές εκτιμήσεις της Eurostat, το ΑΕΠ στην Ευρωζώνη μειώθηκε 0,7% σε σχέση με το τρίτο τρίμηνο και 5,1% σε ετήσια βάση.\nΟικονομολόγοι που είχαν ρωτηθεί από το Reuters ανέμεναν μείωση του ΑΕΠ 1% σε τριμηνιαία βάση και 5,4% σε ετήσια βάση, μετά την ισχυρή ανάκαμψη στο τρίτο τρίμηνο, όταν είχαν χαλαρώσει τα περιοριστικά μέτρα για τον κοροναϊό.\nΤα στοιχεία της Eurostat έδειξαν ότι η γαλλική και η ιταλική οικονομία κατέγραψαν πτώση του ΑΕΠ 1,3% και 2%, αντίστοιχα, σε τριμηνιαία βάση, ενώ σε ετήσια βάση η ύφεση στις δύο αυτές χώρες ανήλθε στο 5% και 6,6%, αντίστοιχα.\nΤο γερμανικό ΑΕΠ αυξήθηκε 0,1% και το ισπανικό 0,4%, ενώ σε σχέση με το τέταρτο τρίμηνο του 2020 μειώθηκε 3,9% και 9,1%, αντίστοιχα.\nTags: ΓΕΡΜΑΝΙΑ ισπανια κοροναιος


ΑΡΑΧΤΗ η Ρωσία βλέπει την Δύση να καταστρέφεται: Περιμένει άνοδο ΡΕΚΟΡ στην παραγωγή σιταριού – EL\nΑΡΑΧΤΗ η Ρωσία βλέπει την Δύση να καταστρέφεται: Περιμένει άνοδο ΡΕΚΟΡ στην παραγωγή σιταριού\nΗ Ρωσία αναμένει μια άνοδο της συγκομιδής σιταριού και ρεκόρ!\n«Αναμένεται καλή σοδειά φέτος. Σύμφωνα με τους ειδικούς, η συγκομιδή σιτηρών μπορεί να φτάσει τους 130 εκατομμύρια τόνους, συμπεριλαμβανομένων 87 εκατομμυρίων τόνων σιταριού, αυτό μπορεί να γίνει ρεκόρ σε ολόκληρη την ιστορία της Ρωσίας», είπε ο Πούτιν.\nΟ Ρώσος Πρόεδρος κατηγόρησε τις δυτικές ελίτ για την επικείμενη απειλή πείνας και τόνισε ότι η μεγάλη συγκομιδή σιτηρών θα επιτρέψει στην Ρωσία να αυξήσει τις προμήθειες στην παγκόσμια αγορά τροφίμων.\nPrevΠροηγούμενο ΆρθροΞεκινά το πάρτι!!! Η Ρωσία «κόβει» το ρεύμα στους Φιλανδούς λόγω ΑΠΛΗΡΩΤΩΝ ΛΟΓΑΡΙΑΣΜΩΝ\nΕπόμενο ΆρθροΟι Ρώσοι μαζεύουν νάρκες σε χωράφια και παραλίες και ετοιμάζουν την Χερσώνα για διακοπές – ΒΙΝΤΕΟNext


Βασίλης Καραγιαννίδης: Θα περάσει δύσκολα ο Μωραγιάννης - Fightsports.gr\nΕίστε εδώ: Αρχική » Kickboxing » Βασίλης Καραγιαννίδης: Θα περάσει δύσκολα ο Μωραγιάννης\nΒασίλης Καραγιαννίδης: Θα περάσει δύσκολα ο Μωραγιάννης\nΔημοσίευση: 18/01/2016 23:00\nΑυστηρό μήνυμα από τον Βασίλη Καραγιαννίδη ενόψει της heavyweight αναμέτρησης με τον Μιχάλη Μωραγιάννη στο Gods of War, στις 24 Ιανουαρίου.«Η προετοιμασία μου έχει πάει πάρα πολύ καλά. Με τους προπονητές μου Μπάμπη Παπαδόπουλο και Γιώργο Χαλκίδη δουλεύουμε το πλάνο του αγώνα και τα αδύναμα σημεία του αντιπάλου. Με τον γυμναστή Κωνσταντίνο Φλίγκο την ενδυνάμωση και την φυσική κατάσταση, ώστε να είμαι 100% έτοιμος. Θέλω να δώσω έναν δυνατό αγώνα που θα ευχαριστηθεί ο κόσμος. Ελπίζω ο αντίπαλος μου να έχει καλή προετοιμασία γιατί θα περάσει δύσκολα εκείνο το βράδυ».\nΒασίλης Καραγιαννίδης: Ξεκίνησα λόγω Βασιλικού\nΚαραγιαννίδης vs Μωραγιάννης στο GOW 7\nΒασίλης Καραγιαννίδης: Το Enfusion η μεγαλύτερη πρόκληση της καριέρας\nΤζεμάλ Χουσεϊνογλου: Θα περάσει δύσκολη νύχτα ο Ζησιμόπουλος


Μετά απο κάλεσμα του Προέδρου Πάνου Πετρονικολού, με επιτυχία ολοκληρώθηκε χθές Κυριακή 6.10.2019 η δράση καθαρισμού της πλατείας στα Τρία Αμπέλια της Κοινότητας Βασιλόπουλο Ξηρομέρου.\nΕθελοντές κάτοικοι απ όλες τις ηλικίες έδωσαν το παρόν, ανέλαβαν δράση και έκοψαν τα ξερόχορτα, απομάκρυναν τα σκουπίδια, κλάδεψαν τα δέντρα και καθάρισαν τη πλατεία. Αξιοσημείωτο είναι ότι στην εθελοντική δράση συμμετείχε και ο Δήμαρχος Ξηρομέρου Γιάννης Τριανταφυλλάκης.\nΤους αξίζουν πολλά συγχαρητήρια, για τον καθαρισμό – εξωραϊσμό στην πλατεία του χωριού τους....\nΑς τα βλεπουν κ σε κανα χωριο και στο δημο ακτιου βονιτσας που ξερουν μονο να κανουν τους νομοθετες. Μπραβο σε ολα τα παιδια!!!!\n7 Οκτωβρίου 2019 - 1:26 μ.μ.\nΣυγχαρητήρια Προέδρε Παναγιώτη!! Κ στο Δήμαρχο !! Φτιάξε και το δρόμο από την Εκκλησία μέχρι τα Τρίαμπελια χωρίς έκπτωσεις και ειδικά όσους, ίσως, έχουν καταπάτησει. Θα αυξηθούν τα περιουσίακα τους. Ένα σημαντικό έργο. Να έχει και το χωριό μας ΔΎΟ (2) ΔΡΌΜΟΥΣ!! Όλα τα χωριά μας έναν έχουν. Προέδρε θα φέρει την υπογραφή σου\n7 Οκτωβρίου 2019 - 3:02 μ.μ.\nΕγώ να προσθέσω πως τα παιδάκια του Βασιλόπουλου το Σάββατο το απόγευμα καθάρισαν κ αυτά από μόνα τους όλα τα σκουπίδια στην παιδική χαρά.αξιζει ένα μεγάλο μπράβο κ σ αυτά..\n7 Οκτωβρίου 2019 - 5:23 μ.μ.\nΟ πρώην πρόεδρος τι λέει για όλα αυτά όλο παράπονα από τον δήμαρχο ήταν ..\nΟ Πάνος βάζει πλάτη δεν ζητάει τα κάνει μόνος βγάζει παλικάρι τον τώρα δήμαρχο\n7 Οκτωβρίου 2019 - 6:23 μ.μ.\nΤο χωριο σας καθαρισατε και δέν χρειάζεται να λετε τιποτα.\nδηλαδη οταν καθαριζουμε τα σπιτια μας\nπεριμενουμε να μας δώσουν συγχαρητήρια ?\n7 Οκτωβρίου 2019 - 6:24 μ.μ.\n7 Οκτωβρίου 2019 - 6:27 μ.μ.\nΜΠΡΑΒΟ ΣΕ ΟΛΟΥΣ ΚΑΙ ΝΑ ΑΚΟΛΟΥΘΗΣΟΥΝ ΤΟ ΠΑΡΑΔΕΙΓΜΑ ΚΑΙ ΟΛΑ ΤΑ ΥΠΟΛΟΙΠΑ ΧΩΡΙΑ ΚΑΙ ΝΑ ΜΗΝ ΓΚΡΙΝΙΑΖΟΥΝ.ΦΥΣΙΚΑ ΝΑ ΜΗΝ ΒΓΑΖΟΥΝ ΚΟΝΔΥΛΙΑ ΓΙΑ ΚΑΘΑΡΙΣΜΟΥΣ ΤΕΤΟΙΟΥ ΕΙΔΟΥΣ ΕΦΟΣΟΝ Ο ΕΘΕΛΟΝΤΙΣΜΟΣ ΕΧΕΙ ΑΠΟΤΕΛΕΣΜΑ. ΕΤΣΙ ΤΑ ΧΡΗΜΑΤΑ ΑΥΤΑ ΝΑ ΔΙΑΤΙΘΕΝΤΑΙ ΓΙΑ ΚΑΤΙ ΑΛΛΟ ΟΥΣΙΑΣΤΙΚΟ ΚΑΙ ΟΧΙ ΠΡΟΣ ""ΑΓΝΩΣΤΗ ΧΡΗΣΗ ""ΑΠΟ ΕΠΙΤΗΔΙΟΥΣ.\n7 Οκτωβρίου 2019 - 8:57 μ.μ.\n9 Οκτωβρίου 2019 - 2:41 π.μ.\nΤα νερά πανό τι θα κάνεις με της παράνομες παροχές\n9 Οκτωβρίου 2019 - 10:01 μ.μ.


Οι μειώσεις σε ΕΝΦΙΑ, εισφορά αλληλεγύης και ΦΠΑ αγροτών, έχουν 'κόφτη' - Οικονομία | News 24/7\nΜείωση της ειδικής εισφοράς αλληλεγγύης, του ΕΝΦΙΑ και του ΦΠΑ των αγροτικών εφοδίων, είναι μεν αντίμετρα αλλά δεν είναι για όλους. Τι προβλέπει το Πολυνομοσχέδιο\n15 Μαΐου 2017 07:30\n«Κόφτη» στις ευνοϊκές τους συνέπειες έχουν τρία φορολογικά μέτρα, που περιλαμβάνονται στο πολυνομοσχέδιο για τα μέτρα της δεύτερης αξιολόγησης που εισάγεται σήμερα στις αρμόδιες επιτροπές της Βουλής με προοπτική να ψηφιστεί μέχρι και το τέλος της εβδομάδας.\nΤα δύο από τα μέτρα αυτά περιλαμβάνονται στα αντίμετρα, που θα ισχύσουν από το 2020 μαζί με τη μείωση του αφορολόγητου αν η Ελλάδα πετύχει το δημοσιονομικό της στόχο για κάθε ένα από τα έτη από το 2018 μέχρι και το 2020.\nΤο πρώτο από αυτά αφορά το αντίμετρο της ελάφρυνσης από την αλλαγή προσδιορισμού του ειδικού τέλους αλληλεγγύης, το οποίο φέρνει ελαφρύνσεις για τα εισοδήματα μέχρι τα 45.000 ευρώ, ενώ στη συνέχεια φέρνει επιβαρύνσεις.\nΈνα χρόνο μετά την ψήφιση της κλιμακωτής χρέωσης του τέλους, ανάλογα με το εισόδημα που ακολουθούσε την λογική των φορολογικών συντελεστών. Τώρα το υπουργείο επανέρχεται στην λογική τις επιβολής φόρου με ένα συντελεστή για το σύνολο του ποσού του εισοδήματος ανάλογα με το ύψος του, μεγαλώνοντας το όριο πάνω από το οποίο επιβάλλεται το τέλος αλληλεγγύης, το οποίο αυξάνεται σημαντικά από τις 12.000 στις 30.000.\nΜε τη ρύθμιση αυτή, τα εισοδήματα μέχρι και 29.999 ευρώ, έχουν ελάφρυνση φόρου από 22 μέχρι και 676 ευρώ σε ετήσια βάση. Τούτο διότι με βάση τα σημερινά δεδομένα θα επιβάλλονταν φόρος 2,2% από τα 12001 ευρώ μέχρι και τα 20.000 και 5% για τα εισοδήματα από 20001 ευρώ μέχρι και τα 29.999 ευρώ.\nΣυνεπώς κάποιος με ετήσιο εισόδημα 13.000 ευρώ, θα πλήρωνε τέλος αλληλεγγύης 22 ευρώ, ενώ κάποιος άλλος με 30.000 ευρώ 676 ευρώ. Με την ψήφιση του νόμου όμως δεν θα πληρώνουν ούτε ένα ευρώ.\nΤι γίνεται όμως με τα εισοδήματα πάνω από 30.000 ευρώ; Ο συντελεστής του 6,5% που ίσχυε για εισοδήματα από 30.001 μέχρι και 40 .000 και ισχύει πλέον συντελεστής 2% για το σύνολο του εισοδήματος Με την κλιμακωτή χρέωση φορολογούμενος με 40.000 ευρώ πλήρωνε τέλος 1325 ευρώ. Τώρα επιβάλλεται συντελεστής 2% του ΑΕΠ για το σύνολο του επιπλέον ποσού να φτάνει τα 800 εκ ευρώ. Συνεπώς και σε αυτό το κλιμάκιο εισοδήματος υπάρχει κέρδος 532 ευρώ.\nΑπό εκεί και πάνω τα πράγματα αλλάζουν Από τα 40.001 μέχρι και τα 65.000 ίσχυε ένας συντελεστές 7,5%. Συνεπώς ένας φορολογούμενος με εισόδημα 45.000 ευρώ πλήρωνε τέλος αλληλεγγύης 1700 ευρώ . Τώρα επιβάλλεται συντελεστής 5% στο σύνολο του ποσού. Συνεπώς ο φορολογούμενος με εισόδημα 45.000 θα πληρώσει αλληλεγγύης 2250 δηλαδή 520 ευρώ υψηλότερο από ότι μέχρι τώρα.\nΗ μείωση 30% του ΕΝΦΙΑ που περιλαμβάνεται επίσης στα αντίμετρα για την μείωση του αφορολόγητου αλλά θα ελαφρύνει μόνο τις πολύ μικρής αξίας ακίνητες περιουσίες.\nΟι προϋποθέσεις που τίθενται είναι ότι η έκπτωση θα ισχύει για χρεωστικά ΕΝΦΙΑ μέχρι 700 ευρώ ή 1400 ευρώ αν κάποιος είναι δικαιούχος έκπτωσης του φόρου κατά 50 %. Θεωρητικά αφορά περίπου 5,4 εκ από 6,3 εκ ευρώ ακινήτων που πληρώνουν ΕΝΦΙΑ μέχρι και 700 ευρώ.\nΠρακτικά το πλαφόν των 70 ευρώ που μπαίνει ως ανώτατο ποσό μείωσης του φόρου σημαίνει ότι την πλήρη ωφέλεια του μέτρου θα έχουν μόνο όσοι πληρώνουν ΕΝΦΙΑ μέχρι και 230 ευρώ δηλαδή περίπου 3 εκ ιδιοκτήτες ακινήτων ενώ γι αυτόν που πληρώνει 70 ευρώ η μείωση θα είναι 10% .\nΦΠΑ αγροτικών εφοδίων\nΗ μείωση του ΦΠΑ για τα αγροτικά εφόδια από το 24% στο 13% είναι μεν σημαντική και δεν είναι - επισήμως - αντίμετρο κάποιου περιοριστικού μέτρου που έχει προγραμματιστεί για τα επόμενα χρόνια. Μειώνει τον βασικό έμμεσο φόρο για λιπάσματα, ζωοτροφές, σπόρους - φυτά και ζώα αλλά διατηρεί τον συντελεστή στο 24% στα αγροτικά μηχανήματα και φυσικά το αγροτικό πετρέλαιο διατηρώντας ψηλά ακόμη το κόστος παραγωγής σε γεωργία και κτηνοτροφία.


Αρκεί μόνο ο έρωτας νομίζεις; - Pillowfights.gr\nΑρκεί μόνο ο έρωτας νομίζεις;\nBedroom Με δυό λέξεις Αρκεί μόνο ο έρωτας νομίζεις;\nΦένια Γκορίτσα 21/02/2019\nΈρχεται η στιγμή που ανάμεσα σ’ ένα πλήθος κόσμου εστιάζεις σε δυο μάτια. Δυο μάτια, έτοιμα να πουν περισσότερα απ’ όσα τολμά ένα στόμα. Η ενέργεια στην ατμόσφαιρα ιδιαίτερα προκλητική. Ηλεκτρίζει και τους δυο σας, κάνοντας την επιθυμία για γνωριμία, ανάγκη. Εκεί είναι που ξεκινά και το παιχνίδι.\nΤο λεγόμενο «φλερτ» είναι ίσως το μόνο παιχνίδι όπου βγαίνουν κι οι δύο χαμένοι ή κερδισμένοι. Στην πρώτη περίπτωση αντιλαμβάνεσαι σχετικά γρήγορα πως η διάχυτη ενέργειά σας δεν αρκεί για να ενώσει δυο ανθρώπους εξωτερικά κοντά μα εσωτερικά χιλιόμετρα μακριά. «Χαμένη περίπτωση» λες και προχωράς. Όμως στη δεύτερη, τα πράγματα δεν είναι τόσο απλά. Γνωρίζεις έναν άνθρωπο τόσο διαφορετικό από σένα, με ένα πλούσιο παρελθόν κι ένα ακόμη πλουσιότερο παρόν. Αναμένεις με προσμονή να ανακαλύψεις κάθε λεπτομέρεια πάνω του. Απ’ τον ήχο της φωνής του το πρωί, έως την ανάσα του το βράδυ. Γίνεστε ένα. Δυο άνθρωποι, συνοδοιπόροι που πλέον βαδίζουν μαζί. Κοινές παρέες, κοινές έξοδοι, ίδια φαγητά και δραστηριότητες. Κι όλα αυτά μέχρι τη στιγμή που η ρουτίνα θα τρυπώσει στον παραμυθένιο μικρόκοσμό σας.\nΕίναι η στιγμή που ο ενθουσιασμός αρχίζει να ξεθωριάζει και συναισθήματα πιο δυνατά βγαίνουν στην επιφάνεια. Συναισθήματα που χτίζονταν λιθαράκι-λιθαράκι όλον αυτόν τον καιρό. Όμως, μαζί με τον ενθουσιασμό, ξεθωριάζει κι αυτό το πέπλο που ωραιοποιούσε κάθε ατέλεια πάνω σας. Σιγά-σιγά κάνουν την εμφάνισή τους κι εκείνα τα ελαττώματα που αγνοούσες τον πρώτο καιρό. Αυτά που αγνοούσες διότι ο χρόνος δεν έφτανε για τόσες αναλύσεις. Και τώρα μη φανταστείς πως είναι η στιγμή που το παιχνίδι φτάνει στο τέλος του αλλά αυτή που γίνεται όλο και πιο ενδιαφέρον.\nΞεκινά η δεύτερη φάση αυτού. Η φάση που αν τα θεμέλια της σχέσης δεν είναι γερά, εκείνη δε θα αντέξει. Η περίοδος που ακούς λίγο πιο δυνατά την ανάσα του το βράδυ και πλέον σ’ ενοχλεί κάπως. Η περίοδος που σε νευριάζει λίγο περισσότερο αυτό το πείσμα κι η ξεροκεφαλιά της. «Μήπως, τελικά, δεν ταιριάζουμε και τόσο;» Οι πρώτες σκέψεις περί χωρισμού έχουν κάνει ήδη την εμφάνισή τους στο μυαλό σου, μα κάτι μέσα σου φωνάζει να κάνεις υπομονή. Τόσα έχεις αντέξει μέχρι τώρα!\nΤι κι αν σε ‘χει ζαλίσει με τη ζήλια του, τι κι αν γκρινιάζει περισσότερο κι απ’ τη μαμά σου; Ξέρεις πως αυτά που σε δένουν με αυτόν τον άνθρωπο θα μπορούσαν να ξεπεράσουν κάθε δυσκολία. Αρχίζεις, λοιπόν, να συνηθίζεις τα ελαττώματα εκείνα, ίσως ακόμη και να τα αγαπάς. Αυτός ο χρόνος που αργεί να έρθει να σε πάρει είναι ιδανικός, τελικά, για να ρίξεις μια τελευταία ματιά στις λεπτομέρειες πάνω σου. Αυτά τα βράδια που δε σταματά να μιλά ενώ προσπαθείς να κοιμηθείς, θα μπορούσαν να αποτελούν το πιο γλυκό νανούρισμα στ’ αφτιά σου.\nΑνακαλύπτεις χαρακτηριστικά που σε διαφορετική περίπτωση όχι μόνο δε θα ανεχόσουν, αλλά θα κατέκρινες κιόλας. Χαρακτηριστικά που πλέον έχεις αγαπήσει περισσότερο κι απ’ τα δικά σου. Αλλά αναρωτήθηκες ποτέ γιατί αυτό δε συμβαίνει μ’ όλους τους ανθρώπους που γνωρίζεις; Γιατί σε κάποιους ακόμη και το παραμικρό ψεγάδι θα στεκόταν αφορμή για να αισθάνεσαι ανολοκλήρωτος; Γιατί τότε δεν ήταν τόσο εύκολο να το προσπεράσεις όπως κάνεις τώρα;\nΊσως γιατί μαζί με τον ενθουσιασμό της πρώτης φάσης του παιχνιδιού φθείρεται γρήγορα κι ο έρωτας. Ενώ τώρα ακόμη κι εκείνος περνά τη δοκιμασία του. Αν τα καταφέρει, ξεκινά το στάδιο που θα συνειδητοποιήσετε πως το παιχνίδι στην ουσία δεν τελειώνει ποτέ. Δεν έχει τελευταία πίστα. Έχει μόνο δυο συμπαίκτες που καλούνται να προσπεράσουν τα δικά τους εμπόδια. Αυτά που στην πραγματικότητα οι ίδιοι θέτουν. Δοκιμασίες που τολμούν να αγγίξουν τα όριά τους. Άλλοι τα ξεπερνούν, κάνοντας το δικό τους ρεκόρ, κι άλλοι εγκαταλείπουν απ’ την αρχή. Σκοπός είναι να φτάσεις όσο πιο κοντά μπορείς, χωρίς να χρειαστεί ν’ αλλάξεις ιδιαίτερα τον εαυτό σου, μόνο να κάνεις κάποιες υποχωρήσεις. Να παίζεις μ’ ανοιχτά τα χαρτιά σου απ’ την αρχή.\nΠρόκειται, λοιπόν, με δυο λέξεις για ένα παιχνίδι ισοπαλίας.


Το εκκλησιαστικό όργανο μέσα στο πέρασμα των χρόνων και στο συνεχές παρόν – Against the silence\nPosted by againstthesilence on 4 July 2012 11 June 2015\nΑπέναντι στον μυστικισμό των ορθόδοξων, ισλαμικών ή βουδιστικών ναών, η δυτικοευρωπαϊκή-καθολική παράδοση έχει ένα στοιχείο για το οποίο μπορεί να καυχιέται : τη χρήση του εκκλησιαστικού οργάνου το οποίο αναφέρεται και απλώς ως όργανο (στα Αγγλικά pipe organ). Προσπερνώντας το ζήτημα της πίστης και του θρησκεύματος με τους Dead Kennedys να το έχουν διευθετήσει με 2-3 ακόρντα, 3-4 φράσεις σε διάρκεια ενός λεπτού με το άσμα “Religious Vomit”, ας ρίξουμε μια ματιά σε αυτό το κατανυκτικό όργανο για να δούμε πώς γίνεται επίκαιρο ξανά.\nΑνατρέχοντας στην καταγωγή του οργάνου, ανακαλύπτουμε ότι ο μακρινός πρόγονός του είναι ένα αρχαιοελληνικό πνευστό με όνομα ύδραυλις. Όπως συνηθίζεται σε αυτές τις περιπτώσεις, με το ανακάτεμα διαφορετικών μεταξύ τους πολιτισμών, το εν λόγω όργανο το δανείστηκαν οι Ρωμαίοι και έπειτα οι Βυζαντινοί. Φτάσαμε αισίως στον 7ο-8ο αιώνα για να πάρει τη σημερινή του ονομασία και έπρεπε να περάσουν δέκα αιώνες μέχρι να εγκαθιδρυθεί ως το κατ’ εξοχήν εκκλησιαστικό όργανο. Την ίδια περίοδο, αναδείχθηκε και η φύση του οργάνου χωρίς να είναι απαραιτήτως συνδεδεμένη με τον εκκλησιαστικό χώρο. Γνωστοί συνθέτες της εποχής όπως οι Μπαχ, Μότσαρτ, Χαίντελ και Λιστ έγραψαν διάσημα έργα με βάση το συγκεκριμένο όργανο.\nΟι διαφοροποιήσεις στα μεγέθη, αλλά και οι μεταβολές στον τρόπο παιξίματος αποτελούν τυπικό παράδειγμα για το πώς εξελίσσεται τεχνολογικά κάτι με την αλληλοσυνεργασία και τον συγκερασμό διαφορετικών κουλτούρων. Σήμερα μάλιστα, όχι άδικα, το όργανο θεωρείται ο πατέρας του αρμονίου, μιας και στην πορεία κατασκευάστηκαν φορητά, βολικού μεγέθους όργανα, ώστε να μετακινούνται εύκολα και να μπορούν να χρησιμοποιηθούν για ψυχαγωγικούς λόγους. Με την πάροδο του χρόνου, το συγκεκριμένο όργανο αποσυνδεόταν όλο και περισσότερο από τον αμιγώς θρησκευτικό του χώρο, με αποτέλεσμα σήμερα να συναντάται σε κάθε αίθουσα συναυλιών που σέβεται τον εαυτό της.\nΕπιπλέον, συναντάμε τον ήχο αυτού του οργάνου σε πολλές παλιές ταινίες τρόμου ή μυστηρίου (βλ. Το φάντασμα της όπερας), καθώς και σε ορισμένες του Tarkovski και του Jan Svankmajer. Πέρυσι σε έναν δίσκο που ξεχώρισε, το Ravedeath 1972 του Tim Hecker, ανάμεσα σε άλλους ήχους αναμειγνυόταν και αυτός του εκκλησιαστικού οργάνου. Η ηχογράφηση, εξάλλου, είχε γίνει σε έναν ισλανδικό ναό με τη συμβολή του Ben Frost. Το αποτέλεσμα ήταν μαγικό και η χρήση του οργάνου διακριτικότατη, καθώς ενσωματωνόταν στο αμάλγαμα των ήχων που συνθέτουν την μουσική του Hecker.\nΤα τελευταία χρόνια, ο Pietro Riparbelli επιμελήθηκε σε συνεργασία με την touch recordings διάφορες ηχογραφήσεις στο εσωτερικό ναών διαφόρων θρησκευμάτων. Πρόκειται για μια μεγάλη λίστα κυκλοφοριών, όπου συναντάμε κυρίως εξωτερικούς ήχους αλλά και σε ορισμένες περιπτώσεις μοναχικά όργανα που προσδίδουν ανάσα στον χώρο.\nΓια τον τύπο που δεν κοιμάται ποτέ έχουμε ξαναγράψει. Ξαφνιάζοντας ακόμη και όσους δύσκολα πλέον μπορούν να εκπλαγούν από τις τόσες πολλές και τόσο διαφορετικές μεταξύ τους δουλειές που κυκλοφορούν με τη σφραγίδα του σε μηνιαία βάση, το 2011 ο John Zorn ξεκίνησε έναν κύκλο συναυλιών σε καθεδρικούς ναούς. Εκεί, συνήθως αργά το βράδυ και με ελεύθερη είσοδο, έπαιζε με τον δικό του τρόπο εκκλησιαστικό όργανο. Αυτές τις μέρες κυκλοφορεί η δισκογραφική αποτύπωση της προσπάθειας αυτής και ακούγοντας την είναι σαν να αναδεικνύεται η πολυδιάστατη φύση του οργάνου.\nΑπό την κατάνυξη που επέβαλε στη διάρκεια της εκκλησιαστικής λειτουργίας και περνώντας από την αξιοποίησή του στα έργα κορυφαίων συνθετών της κλασσικής μουσικής, φτάνουμε στο σήμερα με την αποδόμηση και συνένωσή του με άλλους μεταμοντέρνους ήχους. Εν τέλει, μιλάμε για ένα όργανο που και βάθος και όγκο διαθέτει, ώστε να μην αποτελεί ένα απλό έκθεμα μουσειακού χαρακτήρα ή ένα περιφερόμενο λείψανο νεκρών εποχών, αλλά απελευθερωμένο από στερεότυπα αποτελεί άλλον έναν δίαυλο μουσικής έκφρασης.\njohn zornPietro Riparbellitim hecker\nPrevious Post Fennesz – AUN (touch)\nNext Post Svreca – Oscar Mulero – Exium\nkeep it up, thanks for the knowledge u share with us!\nLeave a Reply to wrongsydney Cancel reply


Bασιλική Αγιαννοπούλου: Ξεκαθαρίζει την σχέση της με τον - Star.gr\nMEDIA Παρασκευή, 21 Ιουλίου 2017, 15:00\nBασιλική Αγιαννοπούλου: Ξεκαθαρίζει την σχέση της με τον Βασάλο και τον αδειάζει\nΗ Βασιλική Αγιαννοπούλου και η Μαρί Ρόουζ Ταρκμανιάν διεκδικούσαν η κάθε μία για τον εαυτό τη θέση της επίσημης αγαπημένης του Κωνσταντίνου Βασάλου από το Survivor, όσο ο ίδιος ήταν μέσα στο παιχνίδι.\nΟ ίδιος όμως όταν βγήκε από το παιχνίδι τις απαρνήθηκε.\nΗ Βασιλική Αγιαννοπούλου σε συνέντευξη που έδωσε στην εκπομπή Φτιάξε καφέ να στα πω, «αδειάζει» ολοκληρωτικά τον παίκτη των Μαχητών.\n«Κανένα συμβόλαιο δεν είχαμε κάνει ότι θα είμαστε για πάντα μαζί. Εμένα δεν με πείραξε ότι τελειώσαμε με τον Κωνσταντίνο, καθόλου. Πίστεψέ με, έναν άνθρωπο που διαχειρίζεται τη ζωή του έτσι, που λέει ψέμματα, που δεν έχει την εντιμότητα να ξεκαθαρίσει κάποια πράγματα, δεν τον θέλω ούτε εγώ στη ζωή μου όσο και να τον αγαπώ».\n«Δεν είχε σχέση με τη Μαρί Ρόουζ, όμως μιλούσαν στο facebook. Το υποπτευόμουν γιατί τα σημάδια του μού τα είχε δείξει πολύ έντονα. Εκείνος το αρνιόταν κατηγορηματικά. Τα like που έκανε ο ένας στον άλλον σε καθημερινή βάση ήταν κατά ριπάς, το ένα πίσω από το άλλο. Έβλεπα τις κινήσεις του απέναντί της. Εγώ γκρίνιαζα, εκείνος με έβγαζε παράλογη… Δεν μπόρεσα να το αποδείξω τότε, επαληθεύτηκαν όταν ο Κωνσταντίνος μπήκε στο παιχνίδι».\n«Έχω κατηγορηθεί ότι προσπαθούσα να κλέψω τη δημοσιότητα από τον Κωνσταντίνο γιατί βρέθηκε σε ένα πολύ δημοφιλές παιχνίδι. Τώρα ξαφνικά βγήκε ο ξάδερφός του, η ξαδέρφη του, άλλη μια ξαδέρφη του, ένας συναθλητής από το γυμναστήριο του Γιάννη Βασάλου, ο κολλητός τους, η Σάρα, η Μάρα, το κακό συναπάντημα και έλεγε για μένα ότι όλα αυτά γίνονται για να κερδίσω δημοσιότητα. Μα, εγώ δεν είχα μιλήσει σε κανέναν.


Κύπελλο Γαλλίας: Αποκλεισμός-σοκ για τη Λιλ! - epirus24.gr ioannina24.gr arta24.gr preveza24.gr igoumenitsa24.gr\nΚύπελλο Γαλλίας: Αποκλεισμός-σοκ για τη Λιλ!\nΝέα έκπληξη σημειώθηκε στο κύπελλο Γαλλίας! Μετά τον αποκλεισμό της Μονπελιέ από την Μπελφόρ, ακόμη μία ομάδα της πρώτης κατηγορίας αποκλείστηκε από σύλλογο της τέταρτης! Αυτή ήταν η Λιλ που γνώρισε ντροπιαστικό αποκλεισμό από την Επινάλ, γνωρίζοντας την ήττα με 2-1.\nΗ Λιλ προηγήθηκε με τον Ρεμί στο 8ο λεπτό και όλα έδειχναν ότι θα έπαιρνε την πρόκριση, αλλά την… πάτησε. Η Επινάλ κατάφερε να πάρει τελικά την πρόκριση με τα γκολ του Ζαν Φιλίπ Κρασό στο 54΄ και το 61΄.\nΣε άλλο παιχνίδι η Παρί Σεν Ζερμέν έκανε το… καθήκον της απέναντι στην Πο, την οποία νίκησε με 2-0. Στο 25΄ ο Παρέδες άνοιξε το σκορ για τους πρωταθλητές Γαλλίας, ενώ στο 53΄ ο Σαράμπια διαμόρφωσε το 2-0.\nΑυτήν τη στιγμή επισκέπτονται τον ιστότοπό μας 3683 επισκέπτες και κανένα μέλος


Σάντος: Είναι θέμα το να μην έχει ομάδα ο Κατσουράνης! | Αθλητικά - Ειδήσεις NewsIt.gr\nΣάντος: Είναι θέμα το να μην έχει ομάδα ο Κατσουράνης!\nΤελευταία ενημέρωση: 05.10.2012 | 13:09\nΠρώτη δημοσίευση: 05.10.2012 | 13:09 Ο ομοσπονδιακός τεχνικός κάλεσε τον Έλληνα μέσο για τα παιχνίδια με Βοσνία και Σλοβακία, όμως δήλωσε πως τον απασχολεί το μέλλον του παίκτη, εξήγησε γιατί δεν πήρε τους Τζόρβα, Μαυρία και Χριστοδουλόπουλο και τόνισε πως ο Τοροσίδης κλήθηκε αφού μπορεί να είναι στο 100%.\nΓια τον Κατσουράνη: "Δεν με προβληματίζει για τούτη την ώρα. Όσον αφορά το μέλλον του Κατσουράνη σίγουρα όμως είμαι προβληματισμένος. Γιατί δεν θα έχει σύλλογο ο παίκτης για ένα διάστημα. Όσο σημαντικός και αν είναι για την εθνική, το να μην έχει ομάδα είναι θέμα."\nΓια παράδειγμα, εάν φύγει από τον Παναθηναϊκό και δεν βρει σύλλογο δεν θα είναι στο φιλικό του Νοεμβρίου. Εάν βρει θα είναι. Περιμένουμε να δούμε. Για αυτή την αποστολή δεν θα είχε νόημα να μην τον καλέσω αφού μιλάμε για κάτι πολύ πρόσφατο."\nΓια τον Τοροσίδη: "Μίλησα τόσο με τον παίκτη όσο και με την ομάδα. Δεν θα τον καλούσα εάν δεν μπορούσε να είναι 100% στην ομάδα. Η τελική απόφαση πάρθηκε σήμερα. Περιμέναμε να δούμε τι θα γίνει σήμερα."\nΓια την αποστολή: "Σε όλες τις αποστολές δεν είναι κάτι γραμμικό. Η αποστολή έχει τρεις αλλαγές σε σχέση με την προηγούμενη. Σαλπιγγίδης και Καραγκούνης δεν μπορούσαν να είναι μαζί μας στους αγώνες με Λετονία και Λιθουανία.\nΤζόρβας, Μαυρίας και Χριστοδουλόπουλος έμειναν εκτός αλλά θέλω να πω ότι δεν έχω κανένα παράπονο από αυτούς. Απλώς κάποιοι αναγκαστικά πρέπει να μείνουν έξω. Εγώ όμως συνεχίζω να υπολογίζω σε αυτούς και αν αν υπάρξει κάποιος τραυματισμός για παράδειγμα, τότε μπορεί να κληθούν. Έχω δει και άλλους ποδοσφαιριστές και περιμένω την ευκαιρία να τους καλέσω."\nΓια τους αγώνες με Βοσνία και Σλοβακία: "Είναι δύο δύσκολα παιχνίδια. Η Εθνική έχει τις προϋποθέσεις να παλέψει και να κερδίσει αυτούς τους αγώνες. Η εμπιστοσύνη προς την ομάδα είναι και παραμένει απόλυτη. Δεν έχω την αλαζονεία να πιστεύω ότι είμαστε η καλύτερη του κόσμου. Ούτε είναι ότι δεν γνωρίζω και δεν σέβομαι αντιπάλους. Ποτέ δεν θα το κάνω αυτό. Απλά γνωρίζω καλά την ομάδα και πιστεύω πως θα μπορέσουμε να κερδίσουμε και τα δύο παιχνίδια".\nΓια τον κόσμο: "Δεν είναι εύκολα ματς. Αλλά θέλω να πω στους Έλληνες φιλάθλους ένα μπράβο για την παρουσία που είχαμε με τη Λιθουανία. Κάνω έκκληση να έρθουν ακόμη πιο πολλοί οπαδοί με τη Βοσνία. Αισθανόμαστε πολύ καλά με αυτούς και εμείς θα δώσουμε τον καλύτερο μας εαυτό για να κερδίσουμε".\nΓια τους Έλληνες ποδοσφαιριστές που παρακολουθεί: "Οι Έλληνες ποδοσφαιριστές που πάνε καλά είναι πάντα στα πλάνα μου. Η επιλογή της αποστολής ποτέ δεν είναι εύκολη.\nΠαρακολουθούμε την πρόοδο των Ελλήνων παικτών. Παρακολουθούμε και το Γιάννη Παπαδόπουλο. Είδα το Ρόμα Μπολόνια όπου αγωνίστηκε ο Ταχτσίδης. Κάποιοι είναι πιο κοντά και άλλοι πιο μακριά. Τα δεδομένα αλλάζουν. Για αυτά τα ματς πιστεύω ότι αυτοί οι παίκτες που επέλεξα θα μας φέρουν τα επιθυμητά αποτελέσματα."\nΓια το σεμινάριο που παραβρέθηκε στην Βαρσοβία: "Μίλησα στη Βαρσοβία για το θέμα των ημερομηνιών των αγώνων. Από το 2014 και μετά, για τα προκριματικά του Euro, θα φύγει η ημερομηνία του Αυγούστου και θα δημιουργηθούν νέες ημερομηνίες. Υπάρχει και άλλο νέο από εκεί. Οι μέρες που θα γίνονται οι αγώνες θα είναι Πέμπτη, Σάββατο, Παρασκευή, Κυριακή και Δευτέρα και σε διαφορετικές ώρες."\nΕπιστροφή Καραγκούνη στην Εθνική – Οι “εκλεκτοί” του Σάντος